title: 2014 m. gruodžio 17 d. Tarybos sprendimas (ES) 2015/575 dėl Europos ir Viduržemio jūros regiono šalių susitarimo, steigiančio Europos Bendrijų bei jų valstybių narių ir Tuniso Respublikos asociaciją, protokolo dėl Europos Sąjungos ir Tuniso Respublikos bendrojo susitarimo, kuriuo nustatomi Tuniso Respublikos dalyvavimo Sąjungos programose bendrieji principai, pasirašymo Europos Sąjungos vardu ir laikino taikymo

text:
11.4.2015

               LT

               Europos Sąjungos oficialusis leidinys

               L 96/1

         TARYBOS SPRENDIMAS (ES) 2015/575
   2014 m. gruodžio 17 d.
   dėl Europos ir Viduržemio jūros regiono šalių susitarimo, steigiančio Europos Bendrijų bei jų valstybių narių ir Tuniso Respublikos asociaciją, protokolo dėl Europos Sąjungos ir Tuniso Respublikos bendrojo susitarimo, kuriuo nustatomi Tuniso Respublikos dalyvavimo Sąjungos programose bendrieji principai, pasirašymo Europos Sąjungos vardu ir laikino taikymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 212 straipsnį kartu su 218 straipsnio 5 ir 7 dalimis,
   atsižvelgdama į Europos Komisijos pasiūlymą,
   kadangi:

               (1)

               2007 m. birželio 18 d. Taryba įgaliojo Komisiją derėtis dėl Europos ir Viduržemio jūros regiono šalių susitarimo, steigiančio Europos Bendrijų bei jų valstybių narių ir Tuniso Respublikos asociaciją (1), protokolo dėl Europos Sąjungos ir Tuniso Respublikos bendrojo susitarimo, kuriuo nustatomi Tuniso Respublikos dalyvavimo Sąjungos programose bendrieji principai (toliau – Protokolas);

               (2)

               derybos yra užbaigtos;

               (3)

               Protokolo tikslas – nustatyti finansines ir technines taisykles, siekiant Tuniso Respublikai sudaryti sąlygas dalyvauti tam tikrose Sąjungos programose. Protokolu nustatyta horizontali sistema yra ekonominio, finansinio ir techninio bendradarbiavimo priemonė, kuria suteikiama galimybė gauti paramą, visų pirma finansinę paramą, kurią pagal tas Sąjungos programas turi teikti Sąjunga. Ta sistema taikoma tik toms Sąjungos programoms, kuriose atitinkamais steigiamaisiais teisės aktais numatoma Tuniso Respublikos dalyvavimo galimybė. Todėl Protokolo pasirašymo ir laikino taikymo pagrindu nesuteikiami pagal programas vykdomos įvairių krypčių sektorių politikos įgaliojimai, kuriais naudojamasi nustatant programas;

               (4)

               Protokolas turėtų būti pasirašytas Sąjungos vardu ir laikinai taikomas, kol bus užbaigtos jo sudarymui būtinos procedūros,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos vardu pasirašyti Europos ir Viduržemio jūros regiono šalių susitarimo, steigiančio Europos Bendrijų bei jų valstybių narių ir Tuniso Respublikos asociaciją, protokolą dėl Europos Sąjungos ir Tuniso Respublikos bendrojo susitarimo, kuriuo nustatomi Tuniso Respublikos dalyvavimo Sąjungos programose bendrieji principai, su sąlyga, kad minėtas Protokolas bus sudarytas.
   Protokolo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Protokolą.
   3 straipsnis
   Protokolas taikomas laikinai nuo jo pasirašymo, kol bus užbaigtos jo sudarymui būtinos procedūros.
   4 straipsnis
   Komisija įgaliojama Sąjungos vardu nustatyti Tuniso Respublikos dalyvavimo bet kurioje konkrečioje Sąjungos programoje konkrečias sąlygas, įskaitant mokėtiną finansinį įnašą. Komisija informuoja kompetentingą Tarybos darbo grupę.
   5 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. gruodžio 17 d.

            Tarybos vardu

            Pirmininkas

         G. L. GALLETTI

      (1)  OL L 97, 1998 3 30, p. 2.


title: 2014 m. sausio 20 d. Tarybos sprendimas 2014/21/BUSP, kuriuo iš dalies keičiamas Tarybos sprendimas 2010/413/BUSP dėl ribojamųjų priemonių Iranui

text:
20.1.2014

               LT

               Europos Sąjungos oficialusis leidinys

               L 15/22

         TARYBOS SPRENDIMAS 2014/21/BUSP
   2014 m. sausio 20 d.
   kuriuo iš dalies keičiamas Tarybos sprendimas 2010/413/BUSP dėl ribojamųjų priemonių Iranui
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2010 m. liepos 26 d. Taryba priėmė Sprendimą 2010/413/BUSP (1) dėl ribojamųjų priemonių Iranui;

               (2)

               2013 m. lapkričio 24 d. Kinija, Prancūzija, Vokietija, Rusijos Federacija, Jungtinė Karalystė ir Jungtinės Amerikos Valstijos, kurioms pritarė Sąjungos vyriausiasis įgaliotinis užsienio reikalams ir saugumo politikai, pasiekė susitarimą su Iranu dėl Bendro veiksmų plano, kuriame nustatomas požiūris siekiant rasti ilgalaikį ir visapusišką Irano branduolinio klausimo sprendimą. Buvo susitarta, kad procesas siekiant rasti šį visapusišką sprendimą apims pirmąjį žingsnį – pradines bendrai sutartas priemones, kurių šešių mėnesių laikotarpiu turi imtis abi šalys ir kurios gali būti pratęstos abipusiu sutarimu;

               (3)

               vykdant šį pirmąjį žingsnį Iranas imtųsi savanoriškų priemonių, kurios nurodytos Bendrame veiksmų plane. Savo ruožtu būtų imamasi savanoriškų priemonių, kurios Sąjungos atveju apimtų ribojamųjų priemonių taikymo sustabdymą dėl draudimo teikti Irano žalios naftos draudimo bei perdraudimo ir įvežimo paslaugas, draudimo importuoti, pirkti ar įvežti Irano naftos chemijos produktus ir teikti susijusias paslaugas; ir draudimo prekiauti auksu ir tauriaisiais metalais su Irano Vyriausybe, jo valstybinėmis įstaigomis ir Irano centriniu banku arba jų vardu veikiančiais asmenimis ir subjektais. Šių ribojamųjų priemonių sustabdymas tęsiasi šešių mėnesių laikotarpiu, per kurį turi būti vykdamos susijusios sutartys.

               (4)

               be to, Bendrame veiksmų plane taip pat numatoma dešimt kartų padidinti lėšų pervedimų į Iraną ir iš jo leistinas ribas;

               (5)

               tam tikroms šiame sprendime numatytoms priemonėms įgyvendinti reikia tolesnių Sąjungos veiksmų;

               (6)

               todėl Sprendimas 2010/413/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas 2010/413/BUSP papildomas šiuo straipsniu:

      „26a straipsnis
      1.   3a straipsnio 1 dalyje nustatyto draudimo taikymas sustabdomas iki 2014 m. liepos 20 d. tiek, kiek jis susijęs su Irano žalios naftos įvežimu.
      2.   3a straipsnio 2 dalyje nustatyto draudimo taikymas sustabdomas iki 2014 m. liepos 20d. tiek, kiek jis susijęs su draudimo ir perdraudimo paslaugų, susijusių su Irano žalios naftos importu, pirkimu ar įvežimu, teikimu.
      3.   3b straipsnyje nustatyto draudimo taikymas sustabdomas iki 2014 m. liepos 20d.
      4.   4c straipsnyje nustatyto draudimo taikymas sustabdomas iki 2014 m. liepos 20d. tiek, kiek jis susijęs su auksu ir tauriaisiais metalais.
      5.   10 straipsnio 3 dalies a, b ir c punktai iki 2014 m. liepos 20d. pakeičiami šiais punktais:

                  „a)

                  pervedimai vykdant su maisto produktais, sveikatos priežiūra, medicinos įranga susijusius sandorius arba sandorius žemės ūkio ar humanitariniais tikslais, kurių suma mažesnė nei 1 000 000 EUR, taip pat pervedimai, susiję su asmeninėmis perlaidomis, kurių suma mažesnė nei 400 000 EUR, atliekami be išankstinio leidimo. Apie pervedimą pranešama atitinkamos valstybės narės kompetentingai valdžios institucijai, jei suma viršija 10 000 EUR;

                  b)

                  pervedimams vykdant su maisto produktais, sveikatos priežiūra, medicinos įranga susijusius sandorius arba sandorius žemės ūkio ar humanitariniais tikslais, kurių suma viršija 1 000 000 EUR, taip pat pervedimams, susijusiems su asmeninėmis perlaidomis, kurių suma viršija 400 000 EUR, būtina gauti atitinkamos valstybės narės kompetentingos valdžios institucijos išankstinį leidimą. Atitinkama valstybė narė praneša kitoms valstybėms narėms apie visus suteiktus leidimus;

                  c)

                  atliekant visus kitus pervedimus, kurių suma viršija 100 000 EUR, būtina gauti atitinkamos valstybės narės kompetentingos valdžios institucijos išankstinį leidimą. Atitinkama valstybė narė praneša kitoms valstybėms narėms apie visus suteiktus leidimus.“.

            6.   10 straipsnio 4 dalies b ir c punktai iki 2014 m. liepos 20d. pakeičiami šiais punktais:

                  „b)

                  visi kiti pervedimai, kurių suma mažesnė nei 400 000 EUR, atliekami be išankstinio leidimo. Apie pervedimą pranešama atitinkamos valstybės narės kompetentingai valdžios institucijai, jei suma viršija 10 000 EUR;

                  c)

                  atliekant visus kitus pervedimus, kurių suma viršija 400 000 EUR, būtina gauti atitinkamos valstybės narės kompetentingos valdžios institucijos išankstinį leidimą. Laikoma, kad leidimas suteiktas per keturias savaites, nebent atitinkamos valstybės narės kompetentinga valdžios institucija per šį laikotarpį priima neigiamą sprendimą. Atitinkama valstybė narė praneša kitoms valstybėms narėms apie visus nesuteiktus leidimus.“.

            7.   18b straipsnyje nustatytų draudimų taikymas sustabdomas iki 2014 m. liepos 20d.
      8.   20 straipsnio 1 dalies b ir c punktuose ir 20 straipsnio 2 dalyje nustatytų draudimų taikymas į II priede pateiktą sąrašą įtrauktai Naftos ministerijai sustabdomas iki 2014 m. liepos 20d. tiek, kiek reikia sutarčių dėl Irano naftos chemijos produktų importo arba pirkimo vykdymo iki 2014 m. liepos 20d. tikslais.“.

   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2014 m. sausio 20 d.

            Tarybos vardu

            Pirmininkė

         C. ASHTON

      (1)  OL L 195, 2010 7 27, p. 39.


title: 2009 m. vasario 26 d. Tarybos sprendimas 2009/293/BUSP dėl Europos Sąjungos ir Kenijos Vyriausybės pasikeitimo laiškais dėl asmenų, kurie įtariami vykdę piratavimo veiksmus, ir kuriuos sulaikė Europos Sąjungos vadovaujamos karinės jūrų pajėgos (EUNAVFOR), ir EUNAVFOR žinioje esančio konfiskuoto turto perdavimo Kenijai sąlygų bei tvarkos ir dėl perduotiems asmenimis ir turtui taikytinų sąlygų

text:
25.3.2009

               LT

               Europos Sąjungos oficialusis leidinys

               L 79/47

         TARYBOS SPRENDIMAS 2009/293/BUSP
   2009 m. vasario 26 d.
   dėl Europos Sąjungos ir Kenijos Vyriausybės pasikeitimo laiškais dėl asmenų, kurie įtariami vykdę piratavimo veiksmus, ir kuriuos sulaikė Europos Sąjungos vadovaujamos karinės jūrų pajėgos (EUNAVFOR), ir EUNAVFOR žinioje esančio konfiskuoto turto perdavimo Kenijai sąlygų bei tvarkos ir dėl perduotiems asmenimis ir turtui taikytinų sąlygų
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 24 straipsnį,
   atsižvelgdama į pirmininkaujančios valstybės narės rekomendaciją,
   kadangi:

               (1)

               2008 m. birželio 2 d. JT ST priėmė rezoliuciją 1816 (2008), kurioje visos valstybės raginamos bendradarbiauti nustatant jurisdikciją ir tiriant bei tiriant bei persekiojant asmenis, atsakingus už piratavimo veiksmus ar ginkluotus plėšimus prie Somalio krantų Šios nuostatos dar kartą patvirtintos 2008 m. gruodžio 2 d. priimta JT ST rezoliucija 1846 (2008).

               (2)

               2008 m. lapkričio 10 d. Taryba priėmė Bendruosius veiksmus 2008/851/BUSP dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (1) (operacija „Atalanta“).

               (3)

               Bendrųjų veiksmų 2008/851/BUSP 12 straipsnyje numatyta, kad asmenys, kurie vykdė ar yra įtariami vykdę piratavimo veiksmus ar ginkluotus plėšimus Somalio teritoriniuose vandenyse, kurie yra areštuoti ir sulaikyti siekiant vykdyti jurisdikciją, bei turtas, naudotas tokius veiksmus atlikti, gali būti perduodami trečiajai valstybei, kuri pageidauja vykdyti jurisdikciją pirmiau minėtų asmenų ir turto atžvilgiu, jei su ta trečiąja valstybe susitarta dėl perdavimo sąlygų tokiu būdu, kuris atitinka taikytiną tarptautinę teisę, pirmiausia – žmogaus teises reglamentuojančias tarptautinės teisės normas, kad pirmiausia būtų užtikrinta, jog niekam nebus taikoma mirties bausmė, joks asmuo nebus kankinamas ir nepatirs žiauraus, nežmoniško ar žeminančio elgesio.

               (4)

               Pagal Sutarties 24 straipsnį pirmininkaujanti valstybė narė, padedama generalinio sekretoriaus-vyriausiojo įgaliotinio, vedė derybas dėl Europos Sąjungos ir Kenijos Vyriausybės pasikeitimo laiškais dėl asmenų, kurie įtariami vykdę piratavimo veiksmus, ir kuriuos sulaikė Europos Sąjungos vadovaujamos karinės jūrų pajėgos (EUNAVFOR), ir EUNAVFOR žinioje esančio konfiskuoto turto perdavimo Kenijai sąlygų bei tvarkos ir dėl perduotiems asmenimis ir turtui taikytinų sąlygų.

               (5)

               Pasikeitimas laiškais turėtų būti patvirtintas,

         NUSPRENDĖ:
   1 straipsnis
   Europos Sąjungos vardu patvirtinamas Europos Sąjungos ir Kenijos Vyriausybės pasikeitimas laiškais dėl asmenų, kurie įtariami vykdę piratavimo veiksmus, ir kuriuos sulaikė EUNAVFOR, ir EUNAVFOR žinioje esančio konfiskuoto turto perdavimo Kenijai sąlygų bei tvarkos ir dėl perduotiems asmenimis ir turtui taikytinų sąlygų pasikeičiant laiškais.
   Laiškų, kuriais pasikeista, tekstas pridedamas prie šio sprendimo.
   2 straipsnis
   Tarybos Pirmininkas įgaliojamas paskirti asmenį (-is), įgaliotą (-us) pasirašyti šį pasikeitimą laiškais, kuris įpareigotų Europos Sąjungą.
   3 straipsnis
   Šis sprendimas įsigalioja jo priėmimo dieną.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2009 m. vasario 26 d.

            Tarybos vardu

            Pirmininkas

         I. LANGER

      (1)  OL L 301, 2008 11 12, p. 33.
    ---documentbreak---

               25.3.2009

               LT

               Europos Sąjungos oficialusis leidinys

               L 79/49

         VERTIMAS
   Europos Sąjungos ir Kenijos Vyriausybės pasikeitimas laiškais dėl asmenų, kurie įtariami vykdę piratavimo veiksmus, ir kuriuos sulaikė EUNAVFOR, ir EUNAVFOR žinioje esančio konfiskuoto turto perdavimo Kenijai sąlygų bei tvarkos ir dėl perduotiems asmenims ir turtui taikytinų sąlygų
   Nairobi, 2009 m. kovo 6 d. 10 val. 15 min.
   Pone,
   Remdamasis savo 2008 m. lapkričio 14 d. laišku ir Jūsų 2008 m. gruodžio 5 d. laišku turiu garbės patvirtinti Europos Sąjungos ketinimą sudaryti pasikeitimą laiškais su Kenijos Vyriausybe siekiant nustatyti asmenų, kurie įtariami vykdę piratavimo veiksmus, ir kuriuos sulaikė Europos Sąjungos vadovaujamos karinės jūrų pajėgos (EUNAVFOR), ir EUNAVFOR žinioje esančio konfiskuoto turto perdavimo Kenijai sąlygas bei tvarką ir perduotiems asmenimis ir turtui taikytinas sąlygas.
   Šis pasikeitimas laiškais sudaromas įgyvendinant 2008 m. lapkričio 10 d. Tarybos bendruosius veiksmus 2008/851/BUSP dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (operacija „Atalanta“).
   Be to, šis pasikeitimas laiškais neturi poveikio Šalių teisėms ir pareigoms pagal tarptautinius susitarimus ir kitus tarptautinių teismų steigimo dokumentus bei atitinkamus nacionalinius įstatymus ir sudaromas visapusiškai laikantis:

               —

               Jungtinių Tautų Saugumo Tarybos (JT ST) rezoliucijų 1814 (2008), 1838 (2008), 1846 (2008), 1851 (2008) ir paskesnių JT ST rezoliucijų,

               —

               1982 m. Jungtinių Tautų jūrų teisės konvencijos (UNCLOS), visų pirma 100–107 straipsnių,

               —

               tarptautinės žmogaus teisių teisės, įskaitant 1966 m. Tarptautinį pilietinių ir politinių teisių paktą ir 1984 m. Konvenciją prieš kankinimą ir kitokį žiaurų, nežmonišką ar žeminantį elgesį ir baudimą.

         Todėl turiu garbės pasiūlyti šio laiško priede išdėstytas nuostatas, apibrėžiančias asmenų, kurie įtariami vykdę piratavimo veiksmus, ir kuriuos sulaikė EUNAVFOR, ir EUNAVFOR žinioje esančio konfiskuoto turto perdavimo Kenijai sąlygas bei tvarką ir perduotiems asmenims ir turtui taikytinas sąlygas.
   Būčiau dėkingas, jei Jūs Kenijos Vyriausybės vardu galėtumėte patvirtinti, kad sutinkate su tomis nuostatomis.
   Šis teisės aktas bus laikinai taikomas nuo jo pasirašymo dienos ir įsigalios, kai abi Šalys bus baigusios savo vidaus procedūras. Šis teisės aktas galios dar šešis mėnesius po to, kai kuri nors Šalis kitoms Pasirašiusiosioms Šalims raštu pateiks pranešimą apie sprendimą nutraukti šio teisės akto galiojimą. Šis teisės aktas gali būti keičiamas bendru Pasirašiusiųjų Šalių susitarimu. Šio teisės akto galiojimo nutraukimas neturės poveikio teisėms ar pareigoms, atsirandančioms taikant šį teisės aktą prieš jo galiojimo nutraukimą, įskaitant perduotiems asmenims taikomas teises tol, kol jie yra kalinami arba yra traukiami baudžiamojon atsakomybėn Kenijoje.
   Pasibaigus operacijai, kaip nurodyta šio laiško priede, visomis priede nustatytomis EUNAVFOR teisėmis pagal šio teisės akto priedą gali naudotis ES Tarybai pirmininkaujančios valstybės narės paskirtas asmuo arba subjektas. Paskirtas asmuo arba subjektas gali būti, inter alia, tos valstybės Kenijoje akredituotas diplomatas arba konsulinis pareigūnas. Pasibaigus operacijai visi pranešimai, kurie pagal šį dokumentą turėtų būti teikiami EUNAVFOR, bus teikiami ES Tarybai pirmininkaujančiai valstybei narei.
   Reiškiu Jums savo didžią pagarbą.

         Europos Sąjungos vardu

      PRIEDAS
      NUOSTATOS DĖL ĮTARIAMŲ PIRATŲ BEI KONFISKUOTO TURTO PERDAVIMO IŠ ES VADOVAUJAMŲ KARINIŲ JŪRŲ PAJĖGŲ KENIJOS RESPUBLIKAI
      1.   Sąvokos
      Šio pasikeitimo laiškais tikslais:

                  a)

                  Europos Sąjungos vadovaujamos karinės jūrų pajėgos (EUNAVFOR) – ES kariniai štabai ir nacionaliniai kontingentai, prisidedantys prie ES operacijos „Atalanta“, jų laivai, orlaiviai ir turtas;

                  b)

                  operacija – ES Tarybos bendraisiais veiksmais 2008/851/BUSP ir (arba) paskesniais bendraisiais veiksmais įsteigtos karinės misijos parengimas, įsteigimas, vykdymas ir rėmimas;

                  c)

                  ES operacijos vadas – operacijos vadas;

                  d)

                  ES pajėgų vadas – ES operacijos veiksmų vadas, kaip apibrėžta ES Tarybos bendrųjų veiksmų 2008/851/BUSP 1 straipsnio 2 dalyje;

                  e)

                  nacionaliniai kontingentai – Europos Sąjungos valstybėms narėms ir kitoms operacijoje dalyvaujančioms valstybėms priklausantys daliniai ir laivai;

                  f)

                  siunčiančioji valstybė – valstybė, EUNAVFOR suteikianti nacionalinį kontingentą;

                  g)

                  piratavimas – piratavimas, kaip apibrėžta UNCLOS 101 straipsnyje;

                  h)

                  perduotas asmuo – asmuo, įtariamas ketinimu vykdyti piratavimo veiksmus ar ginkluotus apiplėšimus, jų vykdymu ar įtariamas juos vykdęs, kurį EUNAVFOR perdavė Kenijai pagal šį pasikeitimą laiškais.

            2.   Bendrieji principai

                  a)

                  EUNAVFOR prašymu Kenija sutinka, kad jai būtų perduoti asmenys, kuriuos EUNAVFOR sulaikė dėl piratavimo, ir EUNAVFOR konfiskuotas susijęs turtas, bei perduoda tokius asmenis ir turtą savo kompetentingoms institucijoms tyrimo ir baudžiamojo persekiojimo tikslais.

                  b)

                  Vykdydamos įgaliojimus pagal šį pasikeitimą laiškais EUNAVFOR perduoda asmenis ar turtą tik kompetentingoms Kenijos teisėsaugos institucijoms.

                  c)

                  Pasirašiusiosios Šalys patvirtina, kad iki tol, kol bus asmenys perduoti pagal šį pasikeitimą laiškais, ir juos perdavus su jais bus elgiamasi žmoniškai ir laikomasi tarptautinių įsipareigojimų žmogaus teisių srityje, įskaitant kankinimo ir žiauraus, nežmoniško ir žeminančio elgesio arba baudimo draudimą, nesankcionuoto sulaikymo draudimą, ir laikomasi reikalavimo užtikrinti teisingą bylos nagrinėjimą.

            3.   Elgesys su perduotais asmenimis, jų baudžiamasis persekiojimas ir teismo procesas

                  a)

                  Su perduotu asmeniu turi būti elgiamasi žmoniškai, jis negali būti kankinamas, patirti žiaurų, nežmonišką ar žeminantį elgesį arba būti taip baudžiamas, turi būti užtikrintas tinkamas jo apgyvendinimas ir maitinimas, teisė į gydymą ir galimybė atlikti religines apeigas.

                  b)

                  Perduotas asmuo skubiai pristatomas teisėjui ar kitam pareigūnui, kuriam pagal įstatymą yra suteikta teisė vykdyti teismines funkcijas ir kuris nedelsdamas nusprendžia dėl sulaikymo teisėtumo bei nurodo sulaikytąjį paleisti, jei sulaikymas yra neteisėtas.

                  c)

                  Perduotas asmuo turi teisę į bylos nagrinėjimą per kuo trumpiausią laiką arba teisę būti paleistas.

                  d)

                  Kai yra sprendžiamas perduotam asmeniui pareikšto baudžiamojo kaltinimo klausimas, toks asmuo turi teisę, kad jo bylą viešai ir teisingai išnagrinėtų pagal įstatymą įsteigtas kompetentingas, nepriklausomas ir nešališkas teismas.

                  e)

                  Nusikalstamos veikos padarymu kaltinamas perduotas asmuo laikomas nekaltu tol, kol jo kaltė neįrodyta pagal įstatymą.

                  f)

                  Kai yra sprendžiamas perduotam asmeniui pareikšto baudžiamojo kaltinimo klausimas, toks asmuo visiškos lygybės sąlygomis turi bent šias teises:

                              1)

                              kad jam suprantama kalba būtų skubiai ir nuodugniai pranešta apie jam pareikšto kaltinimo pobūdį ir pagrindą;

                              2)

                              turėti pakankamai laiko ir galimybių pasirengti savo gynybai ir bendrauti su savo pasirinktu gynėju;

                              3)

                              būti teisiamas be nepateisinamo delsimo;

                              4)

                              dalyvauti savo bylos nagrinėjime ir gintis pats arba padedamas savo pasirinkto gynėjo; jeigu neturi gynėjo, jis turi būti informuotas apie teisę turėti gynėją; turėti paskirtą jam gynėją kiekvienu atveju, kai tai reikalinga teisingumo interesais, ir kiekvienu atveju nemokamai, kai jis neturi pakankamai lėšų gynėjui atsilyginti;

                              5)

                              pats išnagrinėti visus kaltinamuosius įrodymus, įskaitant suėmimą vykdžiusių liudytojų raštiškus priesaika patvirtintus pareiškimus, arba turėti galimybę, kad tie įrodymai būtų išnagrinėti; kad gynybos liudytojai būtų iškviesti bei apklausti tokiomis pat sąlygomis, kokios taikomos kaltinimo liudytojams;

                              6)

                              nemokamai naudotis vertėjo paslaugomis, jeigu nesupranta ar nekalba teismo procese vartojama kalba;

                              7)

                              nebūti verčiamas duoti parodymų prieš save arba prisipažinti esąs kaltas.

                  g)

                  Perduotam asmeniui, nuteistam už nusikaltimo padarymą, suteikiama teisė, kad jo nuteisimą ir nuosprendį pagal Kenijos įstatymus peržiūrėtų aukštesnė teisminė instancija.

                  h)

                  Kenija neperduoda perduoto asmens jokiai kitai valstybei tyrimo ir baudžiamojo persekiojimo tikslais be išankstinio raštiško EUNAVFOR sutikimo.

            4.   Mirties bausmė
      Jokiam perduotam asmeniui negali būti įvykdyta mirties bausmė. Kenija pagal taikytiną teisę turi imtis veiksmų užtikrinti, kad mirties nuosprendis būtų pakeistas laisvės atėmimu.
      5.   Registracijos įrašai ir pranešimai

                  a)

                  Kiekvienu perdavimo atveju turi būti parengtas tinkamas dokumentas, kurį pasirašo EUNAVFOR atstovas ir Kenijos kompetentingų teisėsaugos institucijų atstovas.

                  b)

                  EUNAVFOR pateikia Kenijai registracijos įrašus apie perduodamo asmens sulaikymą. Šiuose įrašuose pateikiama, kiek įmanoma, ši informacija: perduoto sulaikyto asmens sveikatos būklė, perdavimo Kenijos institucijoms tikslus laikas, sulaikymo priežastis, sulaikymo laikas ir vieta bei sprendimai, priimti dėl sulaikymo.

                  c)

                  Kenija yra atsakinga už tikslios informacijos apie visus perduotus asmenis registraciją, be kita ko, už duomenų apie konfiskuotą turtą, asmens sveikatos būklę, kalinimo vietas, pateiktus kaltinimus ir svarbius sprendimus, kurie priimti baudžiamojo persekiojimo ir teisminio nagrinėjimo metu, registravimą.

                  d)

                  Pateikę raštišką prašymą Kenijos užsienio reikalų ministerijai, su šiais registracijos įrašais gali susipažinti ES ir EUNAVFOR atstovai.

                  e)

                  Be to, Kenija praneša EUNAVFOR apie asmens, perduoto pagal šį pasikeitimą laiškais, kalinimo vietą, jo sveikatos būklės pablogėjimą ir kaltinimus dėl tariamo netinkamo elgesio. ES ir EUNAVFOR turi teisę susitikti su asmenimis, perduotais pagal šį pasikeitimą laiškais, kol šie asmenys yra kalinami, ir turi teisę juos apklausti.

                  f)

                  Nacionalinėms ir tarptautinėms humanitarinėms agentūroms paprašius, jų atstovams leidžiama aplankyti asmenis, perduotus pagal šį pasikeitimą laiškais.

                  g)

                  Siekdama užtikrinti, kad EUNAVFOR galėtų laiku teikti pagalbą Kenijai, t. y. EUNAVFOR liudytojai dalyvautų teisme ir EUNAVFOR pateiktų svarbius įrodymus, Kenija praneša EUNAVFOR apie ketinimą pradėti baudžiamąjį procesą perduotam asmeniui ir įrodymų pateikimo grafiką bei liudytojų išklausymo datą.

            6.   EUNAVFOR pagalba

                  a)

                  EUNAVFOR pagal savo galimybes ir pajėgumus teikia visą pagalbą Kenijai tyrimo, vykdomo perduotų asmenų atžvilgiu, ir jų baudžiamojo persekiojimo metu.

                  b)

                  Visų pirma EUNAVFOR:

                              1)

                              perduoda registracinius įrašus apie sulaikymą, parengtus pagal šio pasikeitimo laiškais 5 dalies b punktą;

                              2)

                              nagrinėja įrodymus pagal Kenijos kompetentingoms institucijoms taikomus reikalavimus, kaip sutarta 9 dalyje nurodytuose susitarimuose dėl įgyvendinimo;

                              3)

                              stengiasi pateikti su incidentu, dėl kurio asmenys buvo perduoti pagal šį pasikeitimą laiškais, susijusių EUNAVFOR personalo narių parodymus arba raštiška priesaika patvirtintus pareiškimus;

                              4)

                              perduoda EUNAVFOR žinioje esantį visą atitinkamą konfiskuotą turtą.

            7.   Ryšys su kitomis perduotų asmenų teisėmis
      Nė viena šio pasikeitimo laiškais nuostata nesiekiama suvaržyti teisių, kurias perduotas asmuo gali turėti pagal taikomą šalies ar tarptautinę teisę, arba nė viena nuostata negali būti suprantama kaip suvaržanti.
      8.   Ryšių palaikymas ir ginčai

                  a)

                  Visus klausimus, kylančius dėl šių nuostatų taikymo, bendrai sprendžia Kenijos ir ES kompetentingos institucijos.

                  b)

                  Nepavykus iš anksto susitarti, ginčus dėl šių nuostatų aiškinimo ar taikymo vien tik diplomatinėmis priemonėmis tarpusavyje sprendžia Kenija ir ES atstovai.

            9.   Susitarimai dėl įgyvendinimo

                  a)

                  Taikant šias nuostatas, operatyvinius, administracinius ir techninius klausimus galima reglamentuoti susitarimais dėl įgyvendinimo, kuriuos tvirtintų Kenijos institucijos ir ES kompetentingos institucijos bei siunčiančiųjų valstybių kompetentingos institucijos.

                  b)

                  Susitarimuose dėl įgyvendinimo gali, inter alia, būti nagrinėjami šie aspektai:

                              1)

                              Kenijos kompetentingų teisėsaugos institucijų, kurioms EUNAVFOR gali perduoti asmenis, paskyrimas;

                              2)

                              kalinimo įstaigos, kuriose laikomi perduoti asmenys;

                              3)

                              dokumentų tvarkymas, įskaitant dokumentus, susijusius su įrodymų, kurie perdavus asmenį bus perduoti Kenijos kompetentingoms teisėsaugos institucijoms, rinkimu;

                              4)

                              kontaktiniai centrai, kuriems turi būti teikiami pranešimai;

                              5)

                              perdavimo atveju naudotinos formos;

                              6)

                              techninės paramos, ekspertų, mokymo ir kitos pagalbos teikimas Kenijos prašymu, kad būtų pasiekti šio pasikeitimo laiškais tikslai.

   Nairobi, 2009 m. kovo 6 d. 10 val. 15 min.
   Pone,
   Turiu garbės pranešti, kad gavome Jūsų 2009 m. kovo 6 d. laišką ir jo priedą dėl asmenų, kurie įtariami vykdę piratavimo veiksmus, ir kuriuos sulaikė Europos Sąjungos vadovaujamos karinės jūrų pajėgos (EUNAVFOR), ir EUNAVFOR žinioje esančio konfiskuoto turto perdavimo Kenijai sąlygų bei tvarkos ir perduotiems asmenims ir turtui taikytinų sąlygų, kurio tekstas yra toks:
   „Remdamasis savo 2008 m. lapkričio 14 d. laišku ir Jūsų 2008 m. gruodžio 5 d. laišku turiu garbės patvirtinti Europos Sąjungos ketinimą sudaryti pasikeitimą laiškais su Kenijos Vyriausybe siekiant nustatyti asmenų, kurie įtariami vykdę piratavimo veiksmus, ir kuriuos sulaikė Europos Sąjungos vadovaujamos karinės jūrų pajėgos (EUNAVFOR), ir EUNAVFOR žinioje esančio konfiskuoto turto perdavimo Kenijai sąlygas bei tvarką ir perduotiems asmenims ir turtui taikytinas sąlygas.
   Šis pasikeitimas laiškais sudaromas įgyvendinant 2008 m. lapkričio 10 d. Tarybos bendruosius veiksmus 2008/851/BUSP dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (operacija „Atalanta“).
   Be to, šis pasikeitimas laiškais neturi poveikio Šalių teisėms ir pareigoms pagal tarptautinius susitarimus ir kitus tarptautinių teismų steigimo dokumentus bei atitinkamus nacionalinius įstatymus ir sudaromas visapusiškai laikantis:

               —

               Jungtinių Tautų Saugumo Tarybos (JT ST) rezoliucijų 1814 (2008), 1838 (2008), 1846 (2008), 1851 (2008) ir paskesnių JT ST rezoliucijų,

               —

               1982 m. Jungtinių Tautų jūrų teisės konvencijos (UNCLOS), visų pirma 100–107 straipsnių,

               —

               tarptautinės žmogaus teisių teisės, įskaitant 1966 m. Tarptautinį pilietinių ir politinių teisių paktą ir 1984 m. Konvenciją prieš kankinimą ir kitokį žiaurų, nežmonišką ar žeminantį elgesį ir baudimą.

         Todėl turiu garbės pasiūlyti šio laiško priede išdėstytas nuostatas, apibrėžiančias asmenų, kurie įtariami vykdę piratavimo veiksmus, ir kuriuos sulaikė EUNAVFOR, ir EUNAVFOR žinioje esančio konfiskuoto turto perdavimo Kenijai sąlygas bei tvarką ir perduotiems asmenims ir turtui taikytinas sąlygas.
   Būčiau dėkingas, jei Jūs Kenijos Vyriausybės vardu galėtumėte patvirtinti, kad sutinkate su tomis nuostatomis.
   Šis teisės aktas bus laikinai taikomas nuo jo pasirašymo dienos ir įsigalios, kai abi Šalys bus baigusios savo vidaus procedūras. Šis teisės aktas galios dar šešis mėnesius po to, kai kuri nors Šalis kitoms Pasirašiusiosioms Šalims raštu pateiks pranešimą apie sprendimą nutraukti šio teisės akto galiojimą. Šis teisės aktas gali būti keičiamas bendru Pasirašiusiųjų Šalių susitarimu. Šio teisės akto galiojimo nutraukimas neturės poveikio teisėms ar pareigoms, atsirandančioms taikant šį teisės aktą prieš jo galiojimo nutraukimą, įskaitant perduotiems asmenims taikomas teises tol, kol jie yra kalinami arba yra traukiami baudžiamojon atsakomybėn Kenijoje.
   Pasibaigus operacijai, kaip nurodyta šio laiško priede, visomis priede nustatytomis EUNAVFOR teisėmis pagal šio teisės akto priedą gali naudotis ES Tarybai pirmininkaujančios valstybės narės paskirtas asmuo arba subjektas. Paskirtas asmuo arba subjektas gali būti, inter alia, tos valstybės Kenijoje akredituotas diplomatas arba konsulinis pareigūnas. Pasibaigus operacijai visi pranešimai, kurie pagal šį dokumentą turėtų būti teikiami EUNAVFOR, bus teikiami ES Tarybai pirmininkaujančiai valstybei narei.

      PRIEDAS
      NUOSTATOS DĖL ĮTARIAMŲ PIRATŲ BEI KONFISKUOTO TURTO PERDAVIMO IŠ ES VADOVAUJAMŲ KARINIŲ JŪRŲ PAJĖGŲ KENIJOS RESPUBLIKAI
      1.   Sąvokos
      Šio pasikeitimo laiškais tikslais:

                  a)

                  Europos Sąjungos vadovaujamos karinės jūrų pajėgos (EUNAVFOR) – ES kariniai štabai ir nacionaliniai kontingentai, prisidedantys prie ES operacijos „Atalanta“, jų laivai, orlaiviai ir turtas;

                  b)

                  operacija – ES Tarybos bendraisiais veiksmais 2008/851/BUSP ir (arba) paskesniais bendraisiais veiksmais įsteigtos karinės misijos parengimas, įsteigimas, vykdymas ir rėmimas;

                  c)

                  ES operacijos vadas – operacijos vadas;

                  d)

                  ES pajėgų vadas – ES operacijos veiksmų vadas, kaip apibrėžta ES Tarybos bendrųjų veiksmų 2008/851/BUSP 1 straipsnio 2 dalyje;

                  e)

                  nacionaliniai kontingentai – Europos Sąjungos valstybėms narėms ir kitoms operacijoje dalyvaujančioms valstybėms priklausantys daliniai ir laivai;

                  f)

                  siunčiančioji valstybė – valstybė, EUNAVFOR suteikianti nacionalinį kontingentą;

                  g)

                  piratavimas – piratavimas, kaip apibrėžta UNCLOS 101 straipsnyje;

                  h)

                  perduotas asmuo – asmuo, įtariamas ketinimu vykdyti piratavimo veiksmus ar ginkluotus apiplėšimus, jų vykdymu ar įtariamas juos vykdęs, kurį EUNAVFOR perdavė Kenijai pagal šį pasikeitimą laiškais.

            2.   Bendrieji principai

                  a)

                  EUNAVFOR prašymu Kenija sutinka, kad jai būtų perduoti asmenys, kuriuos EUNAVFOR sulaikė dėl piratavimo, ir EUNAVFOR konfiskuotas susijęs turtas, bei perduoda tokius asmenis ir turtą savo kompetentingoms institucijoms tyrimo ir baudžiamojo persekiojimo tikslais.

                  b)

                  Vykdydamos įgaliojimus pagal šį pasikeitimą laiškais EUNAVFOR perduoda asmenis ar turtą tik kompetentingoms Kenijos teisėsaugos institucijoms.

                  c)

                  Pasirašiusiosios Šalys patvirtina, kad iki tol, kol bus asmenys perduoti pagal šį pasikeitimą laiškais, ir juos perdavus su jais bus elgiamasi žmoniškai ir laikomasi tarptautinių įsipareigojimų žmogaus teisių srityje, įskaitant kankinimo ir žiauraus, nežmoniško ir žeminančio elgesio arba baudimo draudimą, nesankcionuoto sulaikymo draudimą, ir laikomasi reikalavimo užtikrinti teisingą bylos nagrinėjimą.

            3.   Elgesys su perduotais asmenimis, jų baudžiamasis persekiojimas ir teismo procesas

                  a)

                  Su perduotu asmeniu turi būti elgiamasi žmoniškai, jis negali būti kankinamas, patirti žiaurų, nežmonišką ar žeminantį elgesį arba būti taip baudžiamas, turi būti užtikrintas tinkamas jo apgyvendinimas ir maitinimas, teisė į gydymą ir galimybė atlikti religines apeigas.

                  b)

                  Perduotas asmuo skubiai pristatomas teisėjui ar kitam pareigūnui, kuriam pagal įstatymą yra suteikta teisė vykdyti teismines funkcijas ir kuris nedelsdamas nusprendžia dėl sulaikymo teisėtumo bei nurodo sulaikytąjį paleisti, jei sulaikymas yra neteisėtas.

                  c)

                  Perduotas asmuo turi teisę į bylos nagrinėjimą per kuo trumpiausią laiką arba teisę būti paleistas.

                  d)

                  Kai yra sprendžiamas perduotam asmeniui pareikšto baudžiamojo kaltinimo klausimas, toks asmuo turi teisę, kad jo bylą viešai ir teisingai išnagrinėtų pagal įstatymą įsteigtas kompetentingas, nepriklausomas ir nešališkas teismas.

                  e)

                  Nusikalstamos veikos padarymu kaltinamas perduotas asmuo laikomas nekaltu tol, kol jo kaltė neįrodyta pagal įstatymą.

                  f)

                  Kai yra sprendžiamas perduotam asmeniui pareikšto baudžiamojo kaltinimo klausimas, toks asmuo visiškos lygybės sąlygomis turi bent šias teises:

                              1)

                              kad jam suprantama kalba būtų skubiai ir nuodugniai pranešta apie jam pareikšto kaltinimo pobūdį ir pagrindą;

                              2)

                              turėti pakankamai laiko ir galimybių pasirengti savo gynybai ir bendrauti su savo pasirinktu gynėju;

                              3)

                              būti teisiamas be nepateisinamo delsimo;

                              4)

                              dalyvauti savo bylos nagrinėjime ir gintis pats arba padedamas savo pasirinkto gynėjo; jeigu neturi gynėjo, jis turi būti informuotas apie teisę turėti gynėją; turėti paskirtą jam gynėją kiekvienu atveju, kai tai reikalinga teisingumo interesais, ir kiekvienu atveju nemokamai, kai jis neturi pakankamai lėšų gynėjui atsilyginti;

                              5)

                              pats išnagrinėti visus kaltinamuosius įrodymus, įskaitant suėmimą vykdžiusių liudytojų raštiškus priesaika patvirtintus pareiškimus, arba turėti galimybę, kad tie įrodymai būtų išnagrinėti; kad gynybos liudytojai būtų iškviesti bei apklausti tokiomis pat sąlygomis, kokios taikomos kaltinimo liudytojams;

                              6)

                              nemokamai naudotis vertėjo paslaugomis, jeigu nesupranta ar nekalba teismo procese vartojama kalba;

                              7)

                              nebūti verčiamas duoti parodymų prieš save arba prisipažinti esąs kaltas.

                  g)

                  Perduotam asmeniui, nuteistam už nusikaltimo padarymą, suteikiama teisė, kad jo nuteisimą ir nuosprendį pagal Kenijos įstatymus peržiūrėtų aukštesnė teisminė instancija.

                  h)

                  Kenija neperduoda perduoto asmens jokiai kitai valstybei tyrimo ir baudžiamojo persekiojimo tikslais be išankstinio raštiško EUNAVFOR sutikimo.

            4.   Mirties bausmė
      Jokiam perduotam asmeniui negali būti įvykdyta mirties bausmė. Kenija pagal taikytiną teisę turi imtis veiksmų užtikrinti, kad mirties nuosprendis būtų pakeistas laisvės atėmimu.
      5.   Registracijos įrašai ir pranešimai

                  a)

                  Kiekvienu perdavimo atveju turi būti parengtas tinkamas dokumentas, kurį pasirašo EUNAVFOR atstovas ir Kenijos kompetentingų teisėsaugos institucijų atstovas.

                  b)

                  EUNAVFOR pateikia Kenijai registracijos įrašus apie perduodamo asmens sulaikymą. Šiuose įrašuose pateikiama, kiek įmanoma, ši informacija: perduoto sulaikyto asmens sveikatos būklė, perdavimo Kenijos institucijoms tikslus laikas, sulaikymo priežastis, sulaikymo laikas ir vieta bei sprendimai, priimti dėl sulaikymo.

                  c)

                  Kenija yra atsakinga už tikslios informacijos apie visus perduotus asmenis registraciją, be kita ko, už duomenų apie konfiskuotą turtą, asmens sveikatos būklę, kalinimo vietas, pateiktus kaltinimus ir svarbius sprendimus, kurie priimti baudžiamojo persekiojimo ir teisminio nagrinėjimo metu, registravimą.

                  d)

                  Pateikę raštišką prašymą Kenijos užsienio reikalų ministerijai, su šiais registracijos įrašais gali susipažinti ES ir EUNAVFOR atstovai.

                  e)

                  Be to, Kenija praneša EUNAVFOR apie asmens, perduoto pagal šį pasikeitimą laiškais, kalinimo vietą, jo sveikatos būklės pablogėjimą ir kaltinimus dėl tariamo netinkamo elgesio. ES ir EUNAVFOR turi teisę susitikti su asmenimis, perduotais pagal šį pasikeitimą laiškais, kol šie asmenys yra kalinami, ir turi teisę juos apklausti.

                  f)

                  Nacionalinėms ir tarptautinėms humanitarinėms agentūroms paprašius, jų atstovams leidžiama aplankyti asmenis, perduotus pagal šį pasikeitimą laiškais.

                  g)

                  Siekdama užtikrinti, kad EUNAVFOR galėtų laiku teikti pagalbą Kenijai, t. y. EUNAVFOR liudytojai dalyvautų teisme ir EUNAVFOR pateiktų svarbius įrodymus, Kenija praneša EUNAVFOR apie ketinimą pradėti baudžiamąjį procesą perduotam asmeniui ir įrodymų pateikimo grafiką bei liudytojų išklausymo datą.

            6.   EUNAVFOR pagalba

                  a)

                  EUNAVFOR pagal savo galimybes ir pajėgumus teikia visą pagalbą Kenijai tyrimo, vykdomo perduotų asmenų atžvilgiu, ir jų baudžiamojo persekiojimo metu.

                  b)

                  Visų pirma EUNAVFOR:

                              1)

                              perduoda registracinius įrašus apie sulaikymą, parengtus pagal šio pasikeitimo laiškais 5 dalies b punktą;

                              2)

                              nagrinėja įrodymus pagal Kenijos kompetentingoms institucijoms taikomus reikalavimus, kaip sutarta 9 dalyje nurodytuose susitarimuose dėl įgyvendinimo;

                              3)

                              stengiasi pateikti su incidentu, dėl kurio asmenys buvo perduoti pagal šį pasikeitimą laiškais, susijusių EUNAVFOR personalo narių parodymus arba raštiška priesaika patvirtintus pareiškimus;

                              4)

                              perduoda EUNAVFOR žinioje esantį visą atitinkamą konfiskuotą turtą.

            7.   Ryšys su kitomis perduotų asmenų teisėmis
      Nė viena šio pasikeitimo laiškais nuostata nesiekiama suvaržyti teisių, kurias perduotas asmuo gali turėti pagal taikomą šalies ar tarptautinę teisę, arba nė viena nuostata negali būti suprantama kaip suvaržanti.
      8.   Ryšių palaikymas ir ginčai

                  a)

                  Visus klausimus, kylančius dėl šių nuostatų taikymo, bendrai sprendžia Kenijos ir ES kompetentingos institucijos.

                  b)

                  Nepavykus iš anksto susitarti, ginčus dėl šių nuostatų aiškinimo ar taikymo vien tik diplomatinėmis priemonėmis tarpusavyje sprendžia Kenija ir ES atstovai.

            9.   Susitarimai dėl įgyvendinimo

                  a)

                  Taikant šias nuostatas, operatyvinius, administracinius ir techninius klausimus galima reglamentuoti susitarimais dėl įgyvendinimo, kuriuos tvirtintų Kenijos institucijos ir ES kompetentingos institucijos bei siunčiančiųjų valstybių kompetentingos institucijos.

                  b)

                  Susitarimuose dėl įgyvendinimo gali, inter alia, būti nagrinėjami šie aspektai:

                              1)

                              Kenijos kompetentingų teisėsaugos institucijų, kurioms EUNAVFOR gali perduoti asmenis, paskyrimas;

                              2)

                              kalinimo įstaigos, kuriose laikomi perduoti asmenys;

                              3)

                              dokumentų tvarkymas, įskaitant dokumentus, susijusius su įrodymų, kurie perdavus asmenį bus perduoti Kenijos kompetentingoms teisėsaugos institucijoms, rinkimu;

                              4)

                              kontaktiniai centrai, kuriems turi būti teikiami pranešimai;

                              5)

                              perdavimo atveju naudotinos formos;

                              6)

                              techninės paramos, ekspertų, mokymo ir kitos pagalbos teikimas Kenijos prašymu, kad būtų pasiekti šio pasikeitimo laiškais tikslai.

            “Turiu garbės Kenijos Respublikos Vyriausybės vardu patvirtinti, kad Jūsų laiško ir jo priedo turinys yra priimtinas Kenijos Respublikos Vyriausybei. Kaip nurodyta Jūsų laiške, šis teisės aktas įsigalios laikinai, nuo šio laiško pasirašymo dienos, ir įsigalios, kai abi Signatarės užbaigs savo vidaus procedūras.
   Reiškiu Jums savo didžią pagarbą.

         Kenijos Respublikos Vyriausybės vardu


title: 2007 m. balandžio 16 d. TARYBOS SPRENDIMAS dėl Europos gyvenimo ir darbo sąlygų gerinimo fondo valdybos pakaitinio nario pakeitimo

text:
3.5.2007

               LT

               Europos Sąjungos oficialusis leidinys

               C 99/8

         TARYBOS SPRENDIMAS
   2007 m. balandžio 16 d.
   dėl Europos gyvenimo ir darbo sąlygų gerinimo fondo valdybos pakaitinio nario pakeitimo
   (2007/C 99/11)
   EUROPOS SĄJUNGOS TARYBA,
   atsižvelgdama į 1975 m. gegužės 26 d. Tarybos reglamentą (EEB) Nr. 1365/75 dėl Europos gyvenimo ir darbo sąlygų gerinimo fondo įsteigimo (1), ypač į jo 6 straipsnį,
   kadangi:

               (1)

               2004 m. gruodžio 13 d. sprendimu (2) Taryba paskyrė Europos gyvenimo ir darbo sąlygų gerinimo fondo valdybos narius ir pakaitinius narius laikotarpiui iki 2007 m. spalio 18 d.;

               (2)

               Atsistatydinus Daiga ERMSONE, pirmiau nurodyto Fondo valdybos darbdavių organizacijų atstovų kategorijoje tapo laisva viena pakaitinio nario vieta;

               (3)

               Komisija pateikė kandidatūrą šiai laisvai vietai užimti,

         NUSPRENDĖ:
   Vienintelis straipsnis
   Kristīne DOLGIHA skiriama Europos gyvenimo ir darbo sąlygų gerinimo fondo valdybos pakaitine nare vietoj Daiga ERMSONE likusiam kadencijos laikui iki 2007 m. spalio 18 d.

      Priimta Liuksemburge, 2007 m. balandžio 16 d.

            Tarybos vardu

            Pirmininkas

         H. SEEHOFER

      (1)  OL L 139, 1975 5 30, p. 1. Su pakeitimais, padarytais Reglamentu (EB) Nr. 1111/2005, OL L 184, 2005 7 15, p. 1.

      (2)  OL C 317, 2004 12 22, p. 4.


title: 1995 m. gegužės 29 d. Tarybos Sprendimas dėl susitarimo sudarymo pasikeičiant laiškais tarp Europos bendrijos ir Jungtinių Amerikos Valstijų dėl viešųjų pirkimų

text:
Svarbus teisinis pranešimas

|

31995D0215

Oficialusis leidinys L 134 , 20/06/1995 p. 0025 - 0025

		Tarybos Sprendimas1995 m. gegužės 29 d.dėl susitarimo sudarymo pasikeičiant laiškais tarp Europos bendrijos ir Jungtinių Amerikos Valstijų dėl viešųjų pirkimų(95/215/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 57 straipsnio 2 dalies paskutinįjį sakinį ir 66, 100a, 113 straipsnius kartu su 228 straipsnio 2 dalies pirmuoju sakiniu ir 228 straipsnio 3 dalimi,atsižvelgdama į Komisijos pasiūlymą [1],atsižvelgdama į Europos Parlamento sutikimą [2],kadangi įgaliojimai Bendrijai sudaryti tarptautines sutartis nėra vien tik aiškiai nustatyti Sutartyje — jie gali kilti ir iš kitų Sutarties nuostatų bei Bendrijos institucijų pagal tas nuostatas priimtų aktų;kadangi Bendrijos taisyklės buvo nustatytos siekiant Sutarties tikslų, valstybės narės negali prisiimti įsipareigojimų ne bendrų institucijų sistemoje, kurie galėtų turėti įtakos toms taisyklėms arba keistų jų taikymo sritį;kadangi dalis įsipareigojimų pagal Europos bendrijos ir Jungtinių Amerikos Valstijų pasiekto susitarimo dėl viešųjų pirkimų pagal Sutarties 113 straipsnį priklauso išimtinei Bendrijos jurisdikcijai;kadangi, be to, dalis kitų įsipareigojimų daro įtaką Bendrijos taisyklėms, patvirtintoms remiantis Sutarties 57 straipsnio 2 dalimi, 66 straipsniu ir 100a straipsnio punktu;kadangi Direktyvos 93/38/EEB [3] 37 straipsnyje Bendrijos institucijoms aiškiai suteikiami įgaliojimai derėtis su trečiosiomis šalimis dėl teisinių procedūrų, taikytinų valstybių narių subjektų sudaromoms vyriausybinėms sutartims elektros ir uostų sektoriuose inter alia;kadangi susitarimas, pasiektas Europos bendrijos ir Jungtinių Amerikos Valstijų dėl viešųjų pirkimų, turėtų būti sudarytas,NUSPRENDĖ:1 straipsnisŠiuo sprendimu susitarimas, sudarytas pasikeičiant laiškais tarp Europos bendrijos ir Jungtinių Amerikos Valstijų dėl viešųjų pirkimų, yra patvirtinamas Europos bendrijos vardu.Susitarimo tekstas pridedamas prie šio sprendimo.2 straipsnisŠiuo sprendimu Tarybos pirmininkui suteikiama teisė paskirti asmenį, įgaliotą pasirašyti Europos bendriją įpareigojantį susitarimą.Priimta Briuselyje, 1995 m. gegužės 29 d.Tarybos varduPirmininkasH. de Charette[1] OL C 291, 1994 10 19, p. 4.[2] Sutikimas duotas 1995 m. gegužės 19 d. (Oficialiajame leidinyje dar neskelbtas).[3] 1993 m. birželio 14 d. Tarybos direktyva 93/38/EEB dėl subjektų, vykdančių savo veiklą vandens, energetikos, transporto ir telekomunikacijų sektoriuose, vykdomų pirkimų tvarkos derinimo (OL L 199, 1993 8 9, p. 84).--------------------------------------------------


title: 2013 m. gegužės 22 d. Tarybos sprendimas 2013/233/BUSP dėl Europos Sąjungos integruoto sienų valdymo pagalbos misijos Libijoje (EUBAM Libya)

text:
24.5.2013

               LT

               Europos Sąjungos oficialusis leidinys

               L 138/15

         TARYBOS SPRENDIMAS 2013/233/BUSP
   2013 m. gegužės 22 d.
   dėl Europos Sąjungos integruoto sienų valdymo pagalbos misijos Libijoje (EUBAM Libya)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2012 m. liepos 23 d. Taryba, pripažindama, kad Libijoje esama rimtų saugumo problemų, pakartojo, kad Sąjunga yra pasirengusi teikti paramą, be kita ko, pagal bendrą saugumo ir gynybos politiką (BSGP), saugumo ir sienų valdymo srityse, palaikydama glaudžią partnerystę su Libijos valdžios institucijomis;

               (2)

               2013 m. sausio 9 d. Libijos užsienio reikalų ir tarptautinio bendradarbiavimo ministras išsiuntė Sąjungos vyriausiajam įgaliotiniui užsienio reikalams ir saugumo politikai (toliau – vyriausiasis įgaliotinis) laišką, kuriame palankiai įvertino Sąjungos BSGP pasiūlymą remti Libijos valdžios institucijas, kad būtų plėtojami pajėgumai, siekiant trumpuoju laikotarpiu padidinti Libijos sienų saugumą, o ilguoju laikotarpiu – padėti rengti platesnio pobūdžio strateginę integruoto sienų valdymo (IBM) koncepciją;

               (3)

               2013 m. sausio 31 d. Taryba patvirtino krizės valdymo koncepciją, skirtą galimai BSGP civilinei misijai Libijoje;

               (4)

               siekiant vykdyti šiuo sprendimu įsteigtą misiją, veiklą turėtų pradėti Nuolatinės stebėsenos centras;

               (5)

               misija bus vykdoma tokiomis aplinkybėmis, kurios gali pablogėti ir galėtų kliudyti pasiekti Europos Sąjungos sutarties (ES sutartis) 21 straipsnyje nustatytus Sąjungos išorės veiksmų tikslus,

         PRIĖMĖ ŠĮ SPRENDIMĄ:
   1 straipsnis
   Misija
   Sąjunga įsteigia Europos Sąjungos integruoto sienų valdymo pagalbos misiją Libijoje (EUBAM Libya).
   2 straipsnis
   Tikslai
   EUBAM Libya tikslai – remti Libijos valdžios institucijas, kad būtų plėtojami pajėgumai, siekiant trumpuoju laikotarpiu padidinti Libijos žemės, jūrų ir oro sienų saugumą, o ilguoju laikotarpiu – parengti platesnio pobūdžio IBM strategiją.
   3 straipsnis
   Uždaviniai
   1.   Siekiant įgyvendinti 2 straipsnyje išdėstytus tikslus, EUBAM Libya uždaviniai yra šie:

               a)

               pasitelkdama mokymus ir kuravimo veiklą, remia Libijos valdžios institucijas, siekiant sustiprinti pasienio tarnybų, veiksmingumą remdamasi tarptautiniais standartais ir geriausios praktikos pavyzdžiais;

               b)

               pataria Libijos valdžios institucijoms dėl Libijos nacionalinės IBM strategijos rengimo;

               c)

               remia Libijos valdžios institucijas stiprinant jų institucinius veiklos pajėgumus.

         2.   EUBAM Libya nevykdo jokios vykdomosios funkcijos.
   4 straipsnis
   Pavaldumo tvarka ir struktūra
   1.   EUBAM Libya, kaip krizių valdymo operacijos, pavaldumo tvarka yra vieninga.
   2.   EUBAM Libya būstinė yra Tripolyje.
   3.   EUBAM Libya struktūra nustatoma remiantis jos planavimo dokumentais.
   4.   EUBAM Libya turi projekto pajėgumų projektams nustatyti, planuoti ir įgyvendinti. Be to, prireikus EUBAM Libya gali ir, jeigu yra pakviesta tai daryti, koordinuoti valstybių narių ir trečiųjų valstybių pagal jų įgaliojimus įgyvendinamus projektus su EUBAM Libya susijusiose srityse, kuriais remiami jos tikslai, sudaryti palankesnes jų įgyvendinimo sąlygas ir teikti konsultacijas.
   5 straipsnis
   Civilinis operacijų vadas
   1.   Civilinių operacijų planavimo ir vykdymo centro (CPCC) vadas yra EUBAM Libya civilinės operacijos vadas.
   2.   Civilinės operacijos vadas, kurio politinę kontrolę vykdo ir kuriam strateginius nurodymus duoda Politinis ir saugumo komitetas (PSK) bendrai vadovaujant vyriausiajam įgaliotiniui, strateginiu lygiu vadovauja EUBAM Libya ir vykdo jos kontrolę.
   3.   Vykdant operacijas civilinis operacijų vadas užtikrina tinkamą ir veiksmingą Tarybos sprendimų ir PSK sprendimų įgyvendinimą, be kita ko, misijos vadovui duodamas reikiamus nurodymus strateginiu lygiu, pastarąjį konsultuodamas bei teikdamas misijos vadovui techninę pagalbą.
   4.   Civilinis operacijų vadas atsiskaito Tarybai per vyriausiąjį įgaliotinį.
   5.   Visi komandiruoti darbuotojai lieka visiškai pavaldūs siunčiančiosios (-ųjų) valstybės (-ių) nacionalinėms valdžios institucijoms pagal nacionalines taisykles, atitinkamai Sąjungos institucijai arba Europos išorės veiksmų tarnybai (EIVT). Tos valdžios institucijos perduoda savo personalo, grupių ir padalinių operacinį valdymą (OPCON) civiliniam operacijų vadui.
   6.   Civilinės operacijos vadui tenka bendra atsakomybė užtikrinti, kad būtų tinkamai įgyvendinta Sąjungos pareiga rūpintis savo personalu.
   7.   Civilinis operacijų vadas, Europos Sąjungos specialusis įgaliotinis pietinėms Viduržemio jūros regiono šalims, Sąjungos delegacijos Libijoje vadovas ir EUBAM Libya misijos vadovas prireikus konsultuojasi tarpusavyje.
   6 straipsnis
   Misijos vadovas
   1.   Misijos vadovas yra atsakingas už EUBAM Libya, jai vadovauja ir vykdo jos kontrolę veiksmų vietoje bei yra tiesiogiai pavaldus civiliniam operacijų vadui.
   2.   Misijos vadovas vadovauja civilinės operacijos vado paskirtiems prisidedančiųjų valstybių personalui, grupėms ir padaliniams, juos kontroliuoja, taip pat prisiima administracinę ir logistinę atsakomybę, be kita ko, už EUBAM Libya suteiktą turtą, išteklius ir informaciją.
   3.   Veiksmingam EUBAM Libya vykdymui veiksmų vietoje užtikrinti misijos vadovas teikia nurodymus visam EUBAM Libya personalui, įskaitant paramos padalinį Briuselyje ir regioninius ryšių palaikymo pareigūnus, kai tinkama, koordinuodamas EUBAM Libya bei vykdydamas kasdienį administravimą ir laikydamasis civilinio operacijų vado nurodymų strateginiu lygiu.
   4.   Misijos vadovas yra atsakingas už EUBAM Libya biudžeto vykdymą. Šiuo tikslu misijos vadovas pasirašo sutartį su Komisija.
   5.   Misijos vadovas yra atsakingas už personalo drausmės kontrolę. Komandiruotam personalui drausmines priemones taiko nacionalinė valdžios institucija pagal nacionalines taisykles, atitinkama Sąjungos institucija arba EIVT.
   6.   Misijos vadovas atstovauja EUBAM Libya veiksmų vietoje ir užtikrina tinkamą informavimą apie EUBAM Libya.
   7.   Misijos vadovas atitinkamai koordinuoja savo veiklą su kitais Sąjungos subjektais veiksmų vietoje. Nepažeidžiant pavaldumo tvarkos, misijos vadovui politines gaires vietos lygiu teikia ES specialusis įgaliotinis pietinėms Viduržemio jūros regiono šalims, konsultuodamasis su Sąjungos delegacijos Libijoje vadovu.
   8.   Projekto pajėgumų atžvilgiu misijos vadovas yra įgaliotas naudoti valstybių narių arba trečiųjų valstybių finansinius įnašus projektams, kuriais, kaip nustatyta, nuosekliai papildomi kiti EUBAM Libya veiksmai, įgyvendinti, jeigu projektas:

               a)

               numatytas poveikio biudžetui pažymoje, susijusioje su šiuo sprendimu, arba

               b)

               misijos vadovo prašymu EUBAM Libya vykdymo metu yra įtrauktas į poveikio biudžetui pažymą.

         Tokiu atveju misijos vadovas sudaro susitarimą su atitinkamomis valstybėmis, kuriame visų pirma nustatomos konkrečios procedūros, taikomos nagrinėjant trečiųjų šalių skundus dėl žalos, padarytos dėl misijos vadovo veiksmų arba neveikimo naudojant lėšas, kurias skyrė prisidedančios valstybės.
   Prisidedančios valstybės jokiomis aplinkybėmis negali Sąjungos ar vyriausiojo įgaliotinio laikyti atsakingais už misijos vadovo veiksmus ar neveikimą naudojant iš prisidedančių valstybių gautas lėšas.
   7 straipsnis
   Personalas
   1.   EUBAM Libya sudaro visų pirma valstybių narių, Sąjungos institucijų arba EIVT komandiruoti darbuotojai.
   2.   Kiekviena valstybė narė, Sąjungos institucija ar EIVT padengia išlaidas, susijusias su visais jų komandiruotais darbuotojais, įskaitant kelionės į veiklos vykdymo vietą bei grįžimo iš jos išlaidas, atlyginimus, sveikatos draudimą ir išmokas, išskyrus skiriamus dienpinigius.
   3.   Kiekviena valstybė narė, Sąjungos institucija ir EIVT yra atsakingos už su jos komandiravimu susijusias pretenzijas, pateiktas komandiruoto personalo nario arba su juo susijusias, ir už bylos iškėlimą tam asmeniui.
   4.   Jeigu valstybių narių, Sąjungos institucijų ar EIVT komandiruoti darbuotojai reikiamų funkcijų įvykdyti negali, EUBAM Libya pagal sutartį taip pat gali įdarbinti tarptautinius ar vietos darbuotojus. Išimtinai, pagrįstais atvejais nesant tinkamų kandidatų iš valstybių narių, prireikus gali būti įdarbinami dalyvaujančių trečiųjų valstybių piliečiai su jais sudarant sutartį.
   5.   Tarptautinių ir vietos darbuotojų įdarbinimo sąlygos ir teisės bei pareigos nustatomos sutartyse, kurias misijos vadovas sudaro su tokio personalo nariais.
   8 straipsnis
   EUBAM Libya ir jos personalo statusas
   EUBAM Libya ir jos personalo statusui, įskaitant atitinkamais atvejais privilegijas, imunitetus ir kitas papildomas garantijas, būtinas EUBAM Libya įvykdymui ir sklandžiam funkcionavimui, taikomas susitarimas, sudarytas pagal ES sutarties 37 straipsnį ir laikantis Sutarties dėl Europos Sąjungos veikimo 218 straipsnyje nustatytos procedūros.
   9 straipsnis
   Politinė kontrolė ir strateginis vadovavimas
   1.   PSK Tarybos ir vyriausiojo įgaliotinio atsakomybe vykdo EUBAM Libya politinę kontrolę ir strateginį vadovavimą jai. Taryba įgalioja PSK priimti tuo tikslu atitinkamus sprendimus pagal ES sutarties 38 straipsnio trečią pastraipą. Šis įgaliojimas apima įgaliojimus vyriausiojo įgaliotinio siūlymu skirti misijos vadovą bei iš dalies keisti „operacijų plius“ koncepciją (CONOPS Plus) ir operacijų planą (OPLAN). Tarybai paliekami įgaliojimai spręsti dėl EUBAM Libya tikslų ir jos nutraukimo.
   2.   PSK reguliariai atsiskaito Tarybai.
   3.   PSK reguliariai ir prireikus teikiamos civilinio operacijų vado ir misijos vadovo ataskaitos jų atsakomybei tenkančiais atitinkamais klausimais.
   10 straipsnis
   Trečiųjų valstybių dalyvavimas
   1.   Nedarant poveikio Sąjungos sprendimų priėmimo savarankiškumui ir jos bendrai institucinei struktūrai, trečiosios valstybės gali būti kviečiamos prisidėti prie EUBAM Libya su sąlyga, kad jos padengia su savo komandiruotais darbuotojais susijusias išlaidas, įskaitant atlyginimus, draudimą nuo visų rizikos rūšių, dienpinigius ir kelionės į Libiją bei grįžimo iš jos išlaidas, taip pat prireikus prisideda prie EUBAM Libya einamųjų išlaidų padengimo.
   2.   Prie EUBAM Libya prisidedančios trečiosios valstybės turi tas pačias teises ir pareigas administruojant kasdienę EUBAM Libya vykdymo veiklą kaip ir valstybės narės, dalyvaujančios EUBAM Libya.
   3.   Taryba įgalioja PSK priimti atitinkamus sprendimus dėl siūlomų įnašų priėmimo ir įsteigti Prisidedančiųjų valstybių komitetą.
   4.   Išsami trečiųjų valstybių dalyvavimo tvarka nustatoma susitarimais, kurie sudaromi pagal ES sutarties 37 straipsnį, ir prireikus papildomais techniniais susitarimais. Jei Sąjunga ir trečioji valstybė sudaro arba yra sudariusios susitarimą, nustatantį tos trečiosios valstybės dalyvavimo Sąjungos krizių valdymo operacijose sąlygas, to susitarimo nuostatos taikomos vykdant EUBAM Libya.
   11 straipsnis
   Apsauga
   1.   Civilinis operacijų vadas pagal 5 straipsnį vadovauja misijos vadovo vykdomam saugumo priemonių planavimui ir užtikrina jų tinkamą bei veiksmingą įgyvendinimą EUBAM Libya.
   2.   Misijos vadovas yra atsakingas už EUBAM Libya saugumą ir užtikrinimą, kad būtų laikomasi EUBAM Libya taikytinų būtiniausių saugumo reikalavimų pagal Sąjungos politiką dėl personalo, dislokuoto už Sąjungos ribų vykdyti veiksmų pagal Sutarties V antraštinę dalį ir ją papildančius dokumentus, saugumo.
   3.   Misijos vadovui padeda vyresnysis už misijos saugumą atsakingas pareigūnas, kuris yra atskaitingas misijos vadovui ir taip pat palaiko glaudžius darbinius santykius su EIVT.
   4.   Pagal OPLAN EUBAM Libya darbuotojai, prieš pradėdami eiti pareigas, dalyvauja privalomuose mokymo saugumo klausimais kursuose. Jie taip pat reguliariai dalyvauja kvalifikacijos kėlimo mokymuose misijos vietoje, kuriuos organizuoja misijos saugumo pareigūnas.
   5.   Misijos vadovas užtikrina ES įslaptintos informacijos apsaugą pagal 2011 m. kovo 31 d. Tarybos sprendimą 2011/292/ES dėl ES įslaptintos informacijos apsaugai užtikrinti skirtų saugumo taisyklių (1).
   12 straipsnis
   Nuolatinės stebėsenos centras
   Siekiant vykdyti EUBAM Libya, veiklą pradeda nuolatinės stebėsenos centras.
   13 straipsnis
   Finansinės priemonės
   1.   Orientacinė finansavimo suma, skirta su EUBAM Libya susijusioms išlaidoms per pirmuosius 12 mėnesių nuo šio sprendimo įsigaliojimo dienos padengti, yra 30 300 000 EUR. Sprendimą dėl vėlesnių laikotarpių orientacinės finansavimo sumos priima Taryba.
   2.   Visos išlaidos tvarkomos pagal Sąjungos bendrajam biudžetui taikomas taisykles ir procedūras.
   3.   Dalyvaujančių trečiųjų valstybių ir priimančiosios šalies bei kaimyninių šalių nacionaliniams subjektams leidžiama dalyvauti konkursuose dėl sutarčių sudarymo. Komisijai pritarus, misijos vadas su valstybėmis narėmis, dalyvaujančiomis trečiosiomis valstybėmis ir kitais tarptautiniais subjektais gali sudaryti techninius susitarimus dėl įrangos, paslaugų ir patalpų teikimo EUBAM Libya.
   4.   Finansinės priemonės turi atitikti EUBAM Libya veiklos reikalavimus, įskaitant įrangos suderinamumą ir jos grupių sąveikumą.
   5.   Vykdydamas savo sudarytą sutartį misijos vadovas už veiklą yra visiškai atskaitingas Komisijai ir veikia jai prižiūrint.
   6.   Su EUBAM Libya susijusios išlaidos padengiamos nuo šio sprendimo įsigaliojimo dienos.
   14 straipsnis
   Sąjungos reagavimo veiksmų suderinamumas ir koordinavimas
   1.   Vyriausiasis įgaliotinis užtikrina šio sprendimo įgyvendinimo atitiktį Sąjungos išorės veiksmų visumai, be kita ko, Sąjungos vystymo programoms.
   2.   Nedarant poveikio pavaldumo tvarkai, misijos vadovas savo veiksmus glaudžiai derina su Sąjungos delegacija Tripolyje, kad būtų užtikrintas Sąjungos veiksmų Libijoje nuoseklumas.
   3.   Misijos vadovas glaudžiai koordinuoja veiksmus su Libijoje veikiančios valstybių narių misijos vadovais.
   4.   Misijos vadovas koordinuoja savo veiksmus su Libijoje esančioms trečiosiomis šalimis.
   15 straipsnis
   Informacijos teikimas
   1.   Vadovaujantis Sprendimu 2011/292/ES, vyriausiasis įgaliotinis įgaliojamas atitinkamais atvejais ir pagal EUBAM Libya reikmes teikti su šiuo sprendimu susijusioms trečiosioms valstybėms EUBAM Libya parengtą ES įslaptintą informaciją, pažymėtą ne aukštesnio kaip „CONFIDENTIEL UE / EU CONFIDENTIAL“ lygio slaptumo žyma.
   2.   Atsiradus konkretiems ir neatidėliotiniems operatyviniams poreikiams, vyriausiasis įgaliotinis taip pat įgaliojamas teikti priimančiai valstybei EUBAM Libya tikslais parengtą ES įslaptintą informaciją, pažymėtą ne aukštesnio kaip „RESTREINT UE / EU RESTRICTED“ laipsnio slaptumo žyma, vadovaujantis Sprendimu 2011/292/ES. Šiuo tikslu parengiami vyriausiojo įgaliotinio ir priimančiosios valstybės kompetentingų valdžios institucijų susitarimai.
   3.   Vyriausiasis įgaliotinis įgaliojamas teikti su šiuo sprendimu susijusioms trečiosioms valstybėms visus neįslaptintus ES dokumentus, susijusius su Tarybos posėdžiais, kuriuose buvo svarstomi su EUBAM Libya susiję klausimai, ir kuriems pagal Tarybos darbo tvarkos taisyklių 6 straipsnio 1 dalį taikomas profesinės paslapties reikalavimas (2).
   4.   Vyriausiasis įgaliotinis 1–3 dalyse nurodytus įgaliojimus ir kompetenciją sudaryti 2 dalyje nurodytus susitarimus gali suteikti asmenims, kurie yra vyriausiajam įgaliotiniui pavaldūs, civiliniam operacijų vadui ir (arba) misijos vadovui.
   16 straipsnis
   Įsigaliojimas ir galiojimo trukmė
   Šis sprendimas įsigalioja jo priėmimo dieną.
   Jis galioja 24 mėnesius.

      Priimta Briuselyje 2013 m. gegužės 22 d.

            Tarybos vardu

            Pirmininkas

         E. GILMORE

      (1)  OL L 141, 2011 5 27, p. 17.

      (2)  2009 m. gruodžio 1 d. Tarybos sprendimas 2009/937/ES, patvirtinantis Tarybos darbo tvarkos taisykles (OL L 325, 2009 12 11, p. 35).


title: 2008 m. kovo 11 d. Europos Parlamento ir Tarybos sprendimas Nr. 235/2008/EB, įsteigiantis Europos statistikos valdymo patariamąją tarybą (Tekstas svarbus EEE)

text:
15.3.2008

               LT

               Europos Sąjungos oficialusis leidinys

               L 73/17

      EUROPOS PARLAMENTO IR TARYBOS SPRENDIMAS Nr. 235/2008/EB
   2008 m. kovo 11 d.
   įsteigiantis Europos statistikos valdymo patariamąją tarybą
   (Tekstas svarbus EEE)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 285 straipsnį,
   atsižvelgdami į Komisijos pasiūlymą,
   veikdami Sutarties 251 straipsnyje nustatyta tvarka (1),
   kadangi:

               (1)

               Poreikis nustatyti bendrus Europos standartus dėl nacionalinių ir Bendrijos statistikos institucijų nepriklausomumo, vientisumo ir atskaitomybės paskatino Statistikos programų komitetą, įsteigtą Tarybos sprendimu 89/382/EEB, Euratomas (2), jo susirinkime 2005 m. vasario 24 d. vienbalsiai patvirtinti Europos statistikos praktikos kodeksą (toliau – Praktikos kodeksas), pateiktą 2005 m. gegužės 25 d. Komisijos rekomendacijoje dėl nacionalinių ir Bendrijos statistikos institucijų nepriklausomumo, vientisumo ir atskaitomybės.

               (2)

               Du pagrindiniai Praktikos kodekso tikslai yra didinti pasitikėjimą statistikos institucijomis sukuriant tam tikras institucines ir organizacines priemones bei gerinti jų rengiamų statistinių duomenų kokybę.

               (3)

               2005 m. gegužės 25 d. komunikate Europos Parlamentui ir Tarybai dėl nacionalinių ir Bendrijos statistikos institucijų nepriklausomumo, vientisumo ir atskaitomybės Komisija pripažino, kad būtų naudinga įsteigti išorinį patariamąjį organą, kuris aktyviai stebėtų, kaip Praktikos kodeksas įgyvendinamas visoje Europos statistikos sistemoje. 2005 m. gegužės 25 d. pateiktoje rekomendacijoje Komisija pranešė svarstysianti pasiūlymą įsteigti tokį išorinį patariamąjį organą.

               (4)

               2005 m. lapkričio 8 d. Taryba savo išvadose pareiškė, kad naujas aukšto lygio patariamasis organas sustiprintų Komisijos (Eurostato) ir, atsižvelgiant į tarpusavio peržiūros atliekamą vertinimą, kaip įgyvendinamas Praktikos kodeksas, – visos Europos statistikos sistemos nepriklausomumą, vientisumą ir atskaitomybę. Taryba rekomendavo, kad organas turėtų būti sudarytas iš nedidelės nepriklausomų asmenų, skiriamų pagal jų kompetenciją, grupės.

               (5)

               Šis organas turėtų būti sudarytas iš narių, kurių kvalifikacija ir patirtis papildo viena kitą, pavyzdžiui, įtraukiant žmones iš akademinės aplinkos ir turinčius nacionalinės ir (arba) tarptautinės darbo patirties statistikos srityje.

               (6)

               Organas turėtų atlikti Komisijai (Eurostatui) Praktikos kodekso įgyvendinimo vertinimą, analogišką nacionalinių statistikos institucijų atliekamos tarpusavio peržiūros vertinimui.

               (7)

               Kai reikia, turėtų būti skatinamas Europos Parlamento ir Tarybos sprendimu Nr. 234/2008/EB (3) sukurtas dialogas dėl Praktikos kodekso su Statistikos programų komitetu ir Europos statistikos patariamuoju komitetu, ir taip pat su valstybių narių suinteresuotų asmenų organais.

               (8)

               Todėl, nedarant poveikio Europos centrinių bankų sistemos bei Europos centrinio banko statuto protokolo 5 straipsnio taikymui, turėtų būti įsteigta patariamoji taryba ir nustatyti jos uždaviniai bei struktūra,

         NUSPRENDĖ:
   1 straipsnis
   Patariamoji taryba
   Įsteigiama Europos statistikos valdymo patariamoji taryba (toliau – Patariamoji taryba), kurios tikslas pateikti nepriklausomą apžvalgą, kaip Europos statistikos sistemoje įgyvendinamas Europos statistikos praktikos kodeksas (toliau – Praktikos kodeksas).
   2 straipsnis
   Uždaviniai
   1.   Patariamosios tarybos uždaviniai yra:

               a)

               rengti metinę ataskaitą Europos Parlamentui ir Tarybai dėl Praktikos kodekso įgyvendinimo, kiek tai susiję su Komisija (Eurostatu), ir perduoti šią ataskaitą Komisijai prieš pateikiant ją Europos Parlamentui ir Tarybai;

               b)

               įtraukti į šią ataskaitą Praktikos kodekso įgyvendinimo įvertinimą visoje Europos statistikos sistemoje;

               c)

               patarti Komisijai dėl tinkamų priemonių, kaip palengvinti Praktikos kodekso įgyvendinimą, kiek tai susiję su Komisija (Eurostatu) ir su visa Europos statistikos sistema;

               d)

               patarti Komisijai (Eurostatui) dėl naudotojų ir duomenų teikėjų informavimo apie Praktikos kodeksą;

               e)

               patarti Komisijai (Eurostatui) ir Statistikos programų komitetui dėl Praktikos kodekso atnaujinimo.

         2.   Patariamoji taryba gali patarti Komisijai ir atsako Komisijai į klausimus, susijusius su naudotojų pasitikėjimu Europos statistika, laikydamasi 1 dalyje nustatytų uždavinių.
   3 straipsnis
   Patariamosios tarybos sudėtis
   1.   Patariamąją tarybą sudaro septyni nariai, įskaitant pirmininką. Jie veikia nepriklausomai. Komisijai (Eurostatui) atstovaujama stebėtojos teisėmis.
   2.   Patariamosios tarybos nariai renkami iš kompetentingiausių statistikos srities ekspertų, asmeniškai vykdo savo pareigas ir parenkami taip, kad jų įgūdžiai ir patirtis būtų įvairūs ir papildytų vieni kitus.
   3.   Taryba parenka Patariamosios tarybos pirmininką, o Europos Parlamentas, pasikonsultavęs su Komisija, patvirtina jo kandidatūrą.
   Patariamosios tarybos pirmininku negali būti asmuo, kuris užima pareigas arba paskutinių dvejų metų laikotarpiu užėmė pareigas valstybės narės statistikos institucijoje arba Komisijoje.
   Europos Parlamentas ir Taryba, pasikonsultavę su Komisija, skiria po tris Patariamosios tarybos narius.
   4.   Patariamosios tarybos pirmininko ir narių kadencija trunka trejus metus ir gali būti atnaujinta vieną kartą.
   5.   Jeigu Patariamosios tarybos narys atsistatydina nesibaigus trejų metų kadencijai, laikantis šio straipsnio nuostatų skiriamas naujas narys, kuris dirba visą kadenciją.
   4 straipsnis
   Procedūros
   1.   Patariamoji taryba priima savo darbo tvarkos taisykles, kurios skelbiamos viešai.
   2.   Patariamosios tarybos parengta metinė ataskaita, nurodyta 2 straipsnyje, po pateikimo Europos Parlamentui ir Tarybai skelbiama viešai. Be to, Patariamoji taryba gali priimti sprendimą skelbti bet kokią išvadą, dalinę išvadą ar darbinį dokumentą, jei jos iš anksto buvo perduotos Europos Parlamentui, Tarybai ir Komisijai (Eurostatui) ar bet kuriai susijusiai institucijai, turinčiai atitinkamą galimybę reaguoti.
   3.   Nepažeidžiant Sutarties 287 straipsnio, Patariamosios tarybos nariams draudžiama atskleisti informaciją, su kuria jie susipažino darbo Patariamojoje taryboje metu, jeigu Komisija informuoja, kad tokia informacija yra pagrįstai konfidencialaus pobūdžio arba kad atsakymas į prašymą pateikti nuomonę arba iškeltą klausimą atskleistų tokią konfidencialią informaciją.
   4.   Patariamajai tarybai padeda Komisijos skiriamas sekretoriatas, kuris privalo veikti nepriklausomai nuo Komisijos. Patariamosios tarybos sekretorių skiria Komisija, pasikonsultavusi su Patariamąja taryba. Sekretorius dirba pagal Patariamosios tarybos nurodymus.
   5.   Patariamosios tarybos išlaidos įtraukiamos į Komisijos biudžetą.
   5 straipsnis
   Patariamosios tarybos vaidmuo ir veiksmingumas įvertinami praėjus trejiems metams po jos įsteigimo.
   6 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje dienos.

      Priimta Strasbūre, 2008 m. kovo 11 d.

            Europos Parlamento vardu

            Pirmininkas

         H.-G. PÖTTERING

            Tarybos vardu

            Pirmininkas

         J. LENARČIČ

      (1)  2007 m. spalio 24 d. Europos Parlamento nuomonė (dar neskelbta Oficialiajame leidinyje) ir 2008 m. vasario 14 d. Tarybos bendroji pozicija.

      (2)  OL L 181, 1989 6 28, p. 47.

      (3)  Žr. šio Oficialiojo leidinio p. 13.


title: 2017 m. spalio 10 d. Tarybos sprendimas (ES) 2017/1849, kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos dėl Národná banka Slovenska išorės auditorių

text:
13.10.2017

               LT

               Europos Sąjungos oficialusis leidinys

               L 264/5

         TARYBOS SPRENDIMAS (ES) 2017/1849
   2017 m. spalio 10 d.
   kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos dėl Národná banka Slovenska išorės auditorių
   EUROPOS SĄJUNGOS TARYBA,
   atsižvelgdama į prie Europos Sąjungos sutarties ir Sutarties dėl Europos Sąjungos veikimo pridėtą Protokolą Nr. 4 dėl Europos centrinių bankų sistemos ir Europos Centrinio Banko statuto, ypač į jo 27 straipsnio 1 dalį,
   atsižvelgdama į 2017 m. rugsėjo 8 d. Europos Centrinio Banko rekomendaciją, skirtą Europos Sąjungos Tarybai, dėl Národná banka Slovenska išorės auditorių (ECB/2017/27) (1),
   kadangi:

               (1)

               Europos Centrinio Banko (ECB) ir valstybių narių, kurių valiuta yra euro, nacionalinių centrinių bankų sąskaitų auditą turi atlikti nepriklausomi išorės auditoriai, kuriuos rekomenduoja ECB valdančioji taryba ir tvirtina Europos Sąjungos Taryba;

               (2)

               dabartinio Národná banka Slovenska išorės auditoriaus, Ernst & Young Slovakia, spol. s.r.o., įgaliojimai baigėsi po 2016 finansinių metų audito. Todėl būtina paskirti Národná banka Slovenska išorės auditorių nuo 2017 finansinių metų;

               (3)

                  Národná banka Slovenska išorės auditoriumi 2017–2020 finansiniams metams pasirinko Deloitte Audit s.r.o., numatydamas galimybę pratęsti įgaliojimus 2021–2023 finansiniams metams;

               (4)

               ECB valdančioji taryba rekomendavo, kad Deloitte Audit s.r.o. būtų paskirta Národná banka Slovenska išorės auditoriumi 2017–2020 finansiniams metams;

               (5)

               atsižvelgiant į ECB valdančiosios tarybos rekomendaciją, reikėtų atitinkamai iš dalies pakeisti Tarybos sprendimą 1999/70/EB (2),

         PRIĖMĖ ŠĮ SPRENDIMĄ:
   1 straipsnis
   Sprendimo 1999/70/EB 1 straipsnio 16 dalis pakeičiama taip:

      „16.   Deloitte Audit s.r.o. patvirtinama Národná banka Slovenska išorės auditoriumi 2017–2020 finansiniams metams.“

   2 straipsnis
   Šis sprendimas įsigalioja pranešimo apie jį dieną.
   3 straipsnis
   Šis sprendimas skirtas ECB.

      Priimta Liuksemburge 2017 m. spalio 10 d.

            Tarybos vardu

            Pirmininkas

         T. TÕNISTE

      (1)  OL C 310, 2017 9 19, p. 1.

      (2)  1999 m. sausio 25 d. Tarybos sprendimas 1999/70/EB dėl nacionalinių centrinių bankų išorės auditorių (OL L 22, 1999 1 29, p. 69).


title: 2011/828/ES: 2011 m. gruodžio 5 d. Tarybos sprendimas dėl Regionų komiteto Nyderlandams atstovaujančių šešių narių ir Nyderlandams atstovaujančių šešių pakaitinių narių skyrimo

text:
13.12.2011

               LT

               Europos Sąjungos oficialusis leidinys

               L 329/9

         TARYBOS SPRENDIMAS
   2011 m. gruodžio 5 d.
   dėl Regionų komiteto Nyderlandams atstovaujančių šešių narių ir Nyderlandams atstovaujančių šešių pakaitinių narių skyrimo
   (2011/828/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Nyderlandų Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Sipke SWIERSTRA, Léon FRISSEN, Rinske KRUISINGA, Dick BUURSINK, Karla PEIJS ir Lenie DWARSHUIS-VAN DE BEEK kadencijai, tapo laisvos šešios Regionų komiteto narių vietos. Pasibaigus René VAN DIESSEN, Sjoerd GALEMA, Martin JAGER ir Joop BINNEKAMP kadencijai, tapo laisvos keturios Regionų komiteto pakaitinių narių vietos. W. B. H. J. VAN DE DONK ir Co VERDAAS paskyrus Regionų komiteto nariais taps laisvos dviejų pakaitinių narių vietos,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui – iki 2015 m. sausio 25 d., į Regionų komitetą skiriami:

               a)

               nariais:

                           —

                           A. E. (Anne) BLIEK-DE JONG, gedeputeerde (Flevolando provincijos Vykdomosios tarybos narė),

                           —

                           dr. J. C. (Co) VERDAAS, gedeputeerde (Gelderlando provincijos Vykdomosios tarybos narys),

                           —

                           mr. P. G. (Piet) DE VEY MESTDAGH, gedeputeerde (Groningeno provincijos Vykdomosios tarybos narys),

                           —

                           prof. dr. W. B. H. J. (Wim) VAN DE DONK, Commissaris van de Koningin (Šiaurės Brabanto provincijos Karalienės komisaras),

                           —

                           W. H. (Hester) MAIJ, gedeputeerde (Overeiselio provincijos Vykdomosios tarybos narė),

                           —

                           drs. R. E. (Ralph) DE VRIES, gedeputeerde (Utrechto provincijos Vykdomosios tarybos narys)

                     ir

               b)

               pakaitiniais nariais:

                           —

                           H. (Henk) BRINK, gedeputeerde (Drentės provincijos Vykdomosios tarybos narys),

                           —

                           S. A. E. (Sietske) POEPJES, gedeputeerde (Fryzijos provincijos Vykdomosios tarybos narė),

                           —

                           drs. Th. J. F. M. (Theo) BOVENS, Commissaris van de Koningin (Limburgo provincijos Karalienės komisaras),

                           —

                           drs. E. M. (Elvira) SWEET, gedeputeerde (Šiaurės Olandijos provincijos Vykdomosios tarybos narė),

                           —

                           drs. B. J. (Ben) DE REU, gedeputeerde (Zelando provincijos Vykdomosios tarybos narys),

                           —

                           mr. drs. R. A. M. (Rogier) VAN DER SANDE, gedeputeerde (Pietų Olandijos provincijos Vykdomosios tarybos narys).

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. gruodžio 5 d.

            Tarybos vardu

            Pirmininkas

         W. PAWLAK

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.


title: 2013/141/ES: 2013 m. kovo 18 d. Tarybos sprendimas, kuriuo skiriami Regionų komiteto Ispanijai atstovaujantis narys ir Ispanijai atstovaujantys trys pakaitiniai nariai

text:
20.3.2013

               LT

               Europos Sąjungos oficialusis leidinys

               L 77/24

         TARYBOS SPRENDIMAS
   2013 m. kovo 18 d.
   kuriuo skiriami Regionų komiteto Ispanijai atstovaujantis narys ir Ispanijai atstovaujantys trys pakaitiniai nariai
   (2013/141/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Ispanijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Francisco Javier LÓPEZ ÁLVAREZ kadencijai tapo laisva Regionų komiteto nario vieta. Pasibaigus Guillermo ECHENIQUE GONZÁLEZ, Senén FLORENSA I PALAU ir Elvira SAINT-GERONS HERRERA kadencijoms tapo laisvos trys Regionų komiteto pakaitinių narių vietos,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. į Regionų komitetą skiriami:

               a)

               nariu:

                           —

                           Iñigo URKULLU RENTERIA, Presidente del Gobierno Vasco

                     ir

               b)

               pakaitiniais nariais:

                           —

                           María Ángeles ELORZA ZUBIRÍA, Secretaria General de Acción Exterior del Gobierno Vasco,

                           —

                           Roger ALBINYANA I SAIGÍ, Secretario de Asuntos Exteriores, Generalitat de Cataluña,

                           —

                           Maria Sol CALZADO GARCÍA, Secretaria General de Acción Exterior de la Junta de Andalucía.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. kovo 18 d.

            Tarybos vardu

            Pirmininkas

         S. COVENEY

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.


title: 2016 m. birželio 9 d. Tarybos sprendimas, kuriuo skiriami Darbuotojų saugos ir sveikatos patariamojo komiteto Rumunijai atstovaujantys narys ir pakaitiniai nariai

text:
15.6.2016

               LT

               Europos Sąjungos oficialusis leidinys

               C 214/2

         TARYBOS SPRENDIMAS
   2016 m. birželio 9 d.
   kuriuo skiriami Darbuotojų saugos ir sveikatos patariamojo komiteto Rumunijai atstovaujantys narys ir pakaitiniai nariai
   (2016/C 214/02)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. liepos 22 d. Tarybos sprendimą, įsteigiantį Darbuotojų saugos ir sveikatos patariamąjį komitetą (1), ypač į jo 3 straipsnį,
   atsižvelgdama į valstybių narių Vyriausybių Tarybai pateiktą kandidatų sąrašą,
   kadangi:

               (1)

               2016 m. vasario 24 d. sprendimu (2) Taryba paskyrė Darbuotojų saugos ir sveikatos patariamojo komiteto narius ir pakaitinius narius laikotarpiui nuo 2016 m. vasario 29 d. iki 2019 m. vasario 28 d.;

               (2)

               Rumunijos Vyriausybė pateikė papildomų kandidatūrų trims vietoms užimti,

         PRIĖMĖ ŠĮ SPRENDIMĄ:
   1 straipsnis
   Laikotarpiui iki 2019 m. vasario 28 d. Darbuotojų saugos ir sveikatos patariamojo komiteto nariu ir pakaitiniais nariais skiriami:
   DARBDAVIŲ ORGANIZACIJŲ ATSTOVAI

               Šalis

               Narys

               Pakaitiniai nariai

               Rumunija

               Daniela SÂRBU

               Ovidiu NICOLESCU
               Daniela TĂNASE

         2 straipsnis
   Narius ir pakaitinius narius, kurių kandidatūros dar nėra pateiktos, Taryba paskirs vėliau.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2016 m. birželio 9 d.

            Tarybos vardu

            Pirmininkas

         G. A. VAN DER STEUR

      (1)  OL C 218, 2003 9 13, p. 1.

      (2)  2016 m. vasario 24 d. Tarybos sprendimas, kuriuo skiriami Darbuotojų saugos ir sveikatos patariamojo komiteto nariai ir pakaitiniai nariai (OL C 79, 2016 3 1, p. 1).


title: 2013 m. lapkričio 15 d. Tarybos sprendimas, kuriuo skiriami ir pakeičiami Europos profesinio mokymo plėtros centro valdančiosios tarybos nariai

text:
21.11.2013

               LT

               Europos Sąjungos oficialusis leidinys

               C 340/1

         TARYBOS SPRENDIMAS
   2013 m. lapkričio 15 d.
   kuriuo skiriami ir pakeičiami Europos profesinio mokymo plėtros centro valdančiosios tarybos nariai
   2013/C 340/01
   EUROPOS SĄJUNGOS TARYBA,
   atsižvelgdama į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo, ypač į jo 4 straipsnį (1),
   atsižvelgdama į Maltos Vyriausybės pasiūlytą kandidatūrą,
   atsižvelgdama į Komisijos pateiktą darbdavių atstovų kategorijos nario kandidatūrą,
   kadangi:

               (1)

               2012 m. liepos 16 d. sprendimu (2) Taryba paskyrė Europos profesinio mokymo plėtros centro valdančiosios tarybos narius laikotarpiui nuo 2012 m. rugsėjo 18 d. iki 2015 m. rugsėjo 17 d.;

               (2)

               atsistatydinus James Joachim CALLEJA tapo laisva Centro valdančiosios tarybos Vyriausybių atstovų kategorijos Maltai atstovaujančio nario vieta;

               (3)

               atsistatydinus Jeanelle CATANIA tapo laisva Centro valdančiosios tarybos darbdavių atstovų kategorijos nario vieta;

               (4)

               šio Centro valdančiosios tarybos nariai turėtų būti paskirti likusiam dabartinės kadencijos, kuri baigiasi 2015 m. rugsėjo 17 d., laikui,

         NUSPRENDĖ:
   Vienintelis straipsnis
   Likusiam kadencijos laikui iki 2015 m. rugsėjo 17 d. Europos profesinio mokymo plėtros centro valdančiosios tarybos nariais skiriami šie asmenys:

                  VYRIAUSYBIŲ ATSTOVAI:

               МALTA

               Tanya SAMMUT-BONNICI

                  DARBDAVIŲ ORGANIZACIJŲ ATSTOVAI:

               МALTA

               John HUBER
               BusinessEurope

      Priimta Briuselyje 2013 m. lapkričio 15 d.

            Tarybos vardu

            Pirmininkas

         R. ŠADŽIUS

      (1)  OL L 39, 1975 2 13, p. 1.

      (2)  OL C 228, 2012 7 31, p. 3.


title: 2009/889/EB: 2009 m. lapkričio 30 d. Tarybos sprendimas dėl makrofinansinės pagalbos suteikimo Gruzijai

text:
5.12.2009

               LT

               Europos Sąjungos oficialusis leidinys

               L 320/1

      TARYBOS SPRENDIMAS

   2009 m. lapkričio 30 d.
   dėl makrofinansinės pagalbos suteikimo Gruzijai
   (2009/889/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 308 straipsnį,
   atsižvelgdama į Komisijos pasiūlymą,
   atsižvelgdama į Europos Parlamento nuomonę,
   pasikonsultavusi su Ekonomikos ir finansų komitetu,
   kadangi:

               (1)

               Gruzijos ir Europos Sąjungos (ES) santykiai plėtojami atsižvelgiant į Europos kaimynystės politiką, kurią sustiprino neseniai pradėta Rytų partnerystė.

               (2)

               2008 m. rugsėjo 1 d. neeiliniame Europos Vadovų Tarybos susitikime buvo patvirtintas ES pasiryžimas stiprinti ES ir Gruzijos santykius po 2008 m. rugpjūčio mėn. vykusio ginkluoto Gruzijos ir Rusijos konflikto.

               (3)

               Gruzijos ekonomikos stabilizavimą ir atkūrimą remia Tarptautinis valiutos fondas (TVF) pagal 2008 m. rugsėjo 15 d. patvirtintą rezervinį susitarimą.

               (4)

               2008 m. spalio 22 d. Paramos teikėjų konferencijoje tarptautinė bendrija įsipareigojo remti Gruzijos ekonomikos atkūrimą pagal Jungtinių Tautų ir Pasaulio banko atliktą bendrą poreikių vertinimą.

               (5)

               Europos bendrija paskelbė, kad 2008–2010 m. ji Gruzijai skirs iki 500 mln. EUR pagalbą.

               (6)

               Atsižvelgiant į tai, kad 2009–2010 m. išliks didelis mokėjimų balanso finansavimo trūkumas, makrofinansinė pagalba įtraukta į Bendrijos Gruzijai teikiamos pagalbos paketą.

               (7)

               Siekiant užtikrinti veiksmingą Bendrijos finansinių interesų apsaugą, susijusią su dabartine finansine pagalba, būtina numatyti, kad Gruzija vykdytų tinkamas priemones, skirtas kovoti su sukčiavimu, korupcija ir kitais su pagalba siejamais pažeidimais ir jų prevencijai, Komisija vykdytų kontrolę, o Audito Rūmai – auditą.

               (8)

               Šios Bendrijos finansinės pagalbos suteikimas nepažeidžia biudžeto valdymo institucijos galių.

               (9)

               Šią pagalbą turėtų valdyti Komisija, konsultuodamasi su Ekonomikos ir finansų komitetu.

               (10)

               Sutartimi nenumatoma šiam sprendimui priimti jokių kitų įgaliojimų, išskyrus tuos, kurie nurodyti 308 straipsnyje,

         NUSPRENDĖ:
   1 straipsnis
   1.   Bendrija suteikia Gruzijai finansinę pagalbą iki 46 mln. EUR dotacijų pavidalu, siekdama paremti Gruzijos pastangas po karo atkurti ekonomiką, kuriai poveikį daro ir tarptautinė finansų krizė, padėti sumažinti finansinius suvaržymus įgyvendinant Vyriausybės ekonominių reformų programą.
   2.   Bendrijos finansinę pagalbą administruoja Komisija, konsultuodamasi su Ekonomikos ir finansų komitetu ir laikydamasi TVF ir Gruzijos sudarytų susitarimų.
   3.   Bendrijos finansinė pagalba teikiama dvejus metus nuo 2 straipsnio 1 dalyje nurodyto susitarimo memorandumo įsigaliojimo pirmosios dienos. Tačiau dėl susiklosčiusių aplinkybių Komisija, pasikonsultavusi su Ekonomikos ir finansų komitetu, gali nuspręsti pratęsti pagalbos teikimo laikotarpį ne ilgiau kaip dar vieneriems metams.
   2 straipsnis
   1.   Komisija turi įgaliojimus susitarti, pasikonsultavusi su Ekonomikos ir finansų komitetu, su Gruzijos valdžios institucijomis dėl su Bendrijos finansine pagalba susijusių ekonominės politikos ir finansinių sąlygų, kurios turi būti nustatytos susitarimo memorandume ir dotacijos susitarime. Šios sąlygos suderintos su TVF ir Gruzijos sudarytais susitarimais.
   2.   Bendrijos finansinės pagalbos įgyvendinimo laikotarpiu Komisija prižiūri, ar Gruzijos finansinės procedūros, administracinės procedūros bei vidaus ir išorės kontrolės mechanizmai, kurie svarbūs tokiai pagalbai, yra patikimi.
   3.   Komisija reguliariai tikrina, ar Gruzijos ekonominė politika atitinka Bendrijos pagalbos tikslus ir ar tinkamai įgyvendinamos sutartos ekonominės politikos ir finansinės sąlygos. Atlikdama tikrinimus Komisija glaudžiai bendradarbiauja su TVF ir Pasaulio banku, ir prireikus su Ekonomikos ir finansų komitetu.
   3 straipsnis
   1.   Komisija Bendrijos finansinę pagalbą Gruzijai teikia dviem dalimis.
   2.   Komisija nusprendžia išmokėti šias dalis, jeigu tinkamai įgyvendinama TVF remiama ekonominė programa ir visos kitos sąlygos, dėl kurių Gruzija ir Bendrija susitarė pagal 2 straipsnio 1 dalį. Antra dalis išmokama ne anksčiau kaip praėjus trims mėnesiams po pirmos dalies išmokėjimo.
   3.   Bendrijos lėšos mokamos Gruzijos nacionaliniam bankui. Remiantis susitarimo memorandumo nuostatomis, įskaitant patvirtinimą dėl nepatenkintų finansinių poreikių, lėšos, kurių vertė apskaičiuota vietos valiuta, gali būti pervestos į Gruzijos iždą, kuris yra galutinis gavėjas.
   4 straipsnis
   Bendrijos finansinė pagalba įgyvendinama pagal 2002 m. birželio 25 d. Reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (1) nuostatas ir jo įgyvendinimo taisykles (2). Susitarimo memorandume ir dotacijos susitarime, dėl kurių turi būti susitarta su Gruzijos valdžios institucijomis, visų pirma numatomos atitinkamos priemonės, kurių imasi Gruzija ir kurios yra susiję su sukčiavimo, korupcijos ir kitų su pagalba siejamų pažeidimų prevencija ir kova su jais. Juose taip pat numatoma, kad Komisija, įskaitant Europos kovos su sukčiavimu tarnybą (OLAF), atliks kontrolę, taip pat turės teisę atlikti patikrinimus vietoje ir apžiūras, o Audito Rūmai atliks auditą, kuris prireikus bus atliekamas vietoje.
   5 straipsnis
   Iki kiekvienų metų rugpjūčio 31 d. Komisija Europos Parlamentui ir Tarybai pateikia ataskaitą, kurioje pateikiamas šio sprendimo įgyvendinimo per praėjusius metus vertinimas. Ataskaitoje nurodomas susitarimo memorandume pagal 2 straipsnio 1 dalį nustatytų politikos sąlygų, Gruzijos vykdomos ekonominės ir finansinės veiklos ir Komisijos sprendimo išmokėti pagalbos dalį ryšys.
   6 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2009 m. lapkričio 30 d.

            Tarybos vardu

            Pirmininkė

         B. ASK

      (1)  OL L 248, 2002 9 16, p. 1.

      (2)  Komisijos reglamentas (EB, Euratomas) Nr. 2342/2002 (OL L 357, 2002 12 31, p. 1).